Pregled javnih politika i upravljanje Internetom | Internet društvo Srbije\nHome » Pregled javnih politika i upravljanje Internetom\nPosted by desiree on May 9, 2020\nPregled javnih politika: upravljanje Internetom\nIzraz „upravljanje Internetom” odnosi se na procese koji utiču na to kako se rukovodi Internetom. Prošli i budući uspeh Interneta kao otvorene i pouzdane platforme za inovaciju i osnaživanje zavisi od decentralizovanog, kolaborativnog i višeakterskog pristupa upravljanju Internetom.\nNačin na koji se upravlja Internetom je predmet mnogih debata od njegovih najranijih dana. Način na koji različite grupe aktera sarađuju na rukovođenju ovog važnog globalnog resursa ima uticaj na prirodu Interneta kao pouzdane globalne platforme za inovaciju, kreativnost i slobodu izražavanja. Internet je decentralizovana mreža mrežâ i oni koji zavise od njega pomažu definisanju njegove politike.\nDok se Internet razvio iz brojnih istraživačkih projekata finansiranih od strane vlada, pojedinci sa univerziteta i organizacije iz privatnog sektora sproveli su najveći deo njegovog ranog razvoja. Od samog početka, rukovođenje Internetom i globalnim resursima Interneta (na primer Sistem imena domena) se snažno oslanja na koordinisanje odozdo naviše i na direktno učešće onih koji su zainteresovani i na koje utiču odluke u vezi sa njim.\nVremenom, ovaj decentralizovani pristup rukovođenju, koji pokreće zajednica, podržao je veliki rast i inovaciju koja je definisala uspeh Interneta i pokazuje rane izbore u dizajnu koje je napravila tehnološka zajednica pri usvajanju i implementaciji standarda Interneta. Do 2005. godine, ono što se označavalo kao privatna koordinacija odozdo naviše preraslo je u „višeakterski” model upravljanja Internetom koji danas postoji.\nDecentralizovana priroda Interneta znači da ne postoji jedna, centralna vlast koja ima kontrolu nad upravljanjem Internetom. Umesto toga, Internetom se upravlja kroz saradnju i na decentralizovani način, što omogućuje da se problemi reše na nivou koji je najbliži njihovom poreklu. U ovom kontekstu, sistem decentralizovanog donošenja odluka u vezi sa Internetom sličan je principu supsidijarnosti,  po kojem se problemi najbolje rešavaju na nivou gde će se rešenje primeniti.\nRani dani višeakterskog upravljanja Internetom\nDve hiljade treće i dve hiljade pete godine, predstavnici vlada, tehnološke zajednice, civilnog društva i privatnog sektora sastali su se na Svetskom Samitu Ujedinjenih Nacija o informacionom društvu (WSIS), gde su usvojili Tunižansku agendu za informaciono društvo. Tunižanska agenda usvojila je radnu definiciju upravljanja Internetom:\n„... razvijanje i primenjivanje deljenih principa, normi, pravila, procedura donošenja odluka i programa koji oblikuju razvoj i upotrebu Interneta koje će vršiti vlade, privatni sektor i civilno društvo u svojim ulogama.”\nOva definicija prepoznaje uloge i odgovornosti svake od višeakterskih grupa i naglašava važnost saradnje pri traženju rešenja u korist rasta i razvoja Interneta; ovo se zove i višeakterski model.\nVišeakterski model pokazao se ključnim za razvoj Interneta. Osim toga što ga sve više usvajaju na institucionalnom nivou tela poput Organizacije za ekonomsku saradnju i razvoj (OECD) i Saveta Evrope, postao je skoro zvanični model za diskusije o raznim problemima. U oblastima poput bezbednosti, privatnosti, povezanosti i ljudskih prava, jasno je da ne postoji jedna tačka gledišta koja može da reši prekogranične i višedimenzionalne probleme. Umesto toga, kolaborativni i višeakterski pristup koji se koristi za rešavanje globalnih problema u vezi sa Internetom, kao što bezbednosni problemi neželjene pošte i botneta, brzo postaje najbolja praksa.\nVišeakterska saradnja na globalnom i lokalnom nivou\nU pravom duhu saradnje, različite grupe aktera sarađuju bliže nego ikad na rešavanju glavnih problema u vezi sa Internetom. Ovo je značajno jer uspostavlja nivo inkluzivnosti koji tradicionalni oblici upravljanja ne pokazuju često.\nKonkretnije, u kontekstu upravljanja Internetom, višeaktersko učešće se odavno pokazalo uspešnim u obliku Foruma za upravljanje Internetom (IGF), godišnje konferencije pod okriljem Ujedinjenih Nacija (UN). IGF nema moć donošenja odluka, ali ima moć da podstakne mišljenja, predloži najbolje prakse, oblikuje razgovore i utiče na politike Interneta na nacionalnom, regionalnom i međunarodnom nivou. Nacionalni i regionalni Forumi za upravljanje Internetom su procvetali u poslednjih nekoliko godina i pokazali su se korisnim u deljenju najboljih praksi u konkretnim problemima, uključujući neželjenu poštu, zaštitu dece na mreži i tačke razmene Internet saobraćaja. Takođe su bili korisni u tome da izlože lokalne i regionalne aktere problemima vezanim za Internet i da ih osnaže znanjem o tim problemima u vezi sa Internetom. Štaviše, čest ishod lokalnih Foruma za upravljanje Internetom je razvoj lokalnih dijaloga između aktera koji se nastave nakon samih događaja.\nVišeakterski model usvojen je u aprilu 2014. godine za NETmundial sastanak  koji je rezultirao donošenjem NETmundial višeakterske izjave u Sao Paulu, neobavezujućeg završnog dokumenta o otvorenom, participativnom procesu odozdo naviše koji uključuje hiljade aktera širom sveta.\nUpravljanje Internetom odlikuje se raznovrsnošću aktera, problema i procesa koji su međusobno u dodiru i prepliću se se kroz nadležnosti. Efikasna saradnja u ovom kontekstu treba da prevaziđe brojne izazove.\nUpravljanje decentralizovanim procesima\nDecentralizovana struktura ekosistema upravljanja Internetom podrazumeva to da se različitim problema pristupa na različitim mestima i da se oni bolje rešavaju na nivou koji je najbliži njihovom poreklu.\nJedan od izazova ovog decentralizovanog pristupa je taj da značajan obim globalnih, regionalnih i lokalnih foruma u kojima se razgovara o problemima zahteva vreme i resurse za praćenje i učešće. Osim ovih sastanaka uživo, višeakterski razgovori između sastanaka i događaja su često intenzivni i zahtevaju vreme i trud kako bi se sve ispratilo i postigli značajni doprinosi.\nMnoge višeakterske grupe pristupaju ovom problemu tako što koordinišu svoje učešće u forumima i inicijativama. Osim toga, neke inicijative i forumi usvajaju politike otvorenih informacija i nude mogućnosti za učešće na daljinu. Otvorenost i dostupnost materijala i onlajn diskusije uz mogućnost učešća na daljinu pomažu da se premoste izazovi decentralizovanih procesa.\nJedan od glavnih razgovora u ovom raznolikom i decentralizovanom okruženju je o ulozi vlada. Vlade imaju važne odgovornosti u oblasti javnog interesa, donose propise koji utiču na opšte Internet okruženje i unose važna razmatranja u razgovore. Učešće vlada u dijalozima o upravljanju Internetom je od suštinskog značaja.\nNa primer, Tunižanska agenda prepoznaje to da vlade imaju važnu ulogu u izgradnji informacionog društva u čijem središtu su ljudi, koje je inkluzivno i usmereno ka razvoju. Slično tome, Radna grupa za upravljanje Internetom (WGIG) imenovala je niz uloga i odgovornosti vlada, počev od nadgledanja do podsticanja izgradnje sposobnosti i do politika koje promovišu istraživanje i razvoj tehnologija i standarda. \nDva ključna izazova u vezi sa ulogom vlade se razmatraju u Tunižanskoj agendi: potreba da se vlade prilagode raznovrsnosti i mnoštvu glasova u višeakterskom modelu i poimanju koncepta upravljanja koje se ne ograničava samo na vlade, već obuhvata i širi spektar aktera, uključujući aktere koji nisu predstavnici države.\nNeka vladina tela su prihvatila višeakterski model upravljanja Internetom kao način da se razviju efikasna, kolaborativna rešenja, kako za globalne, tako i za lokalne izazove Interneta. Međutim, postoje i ona kojima nije baš ugodno u višeakterskom modelu.\nProblemi u vezi sa Internetom mogu da pređu geografske, sektorske i tehnološke granice. Neutralnost interneta i sajber bezbednost, na primer, imaju ekonomske, društvene, pravne i tehničke aspekte i uključuju aktere iz više nadležnosti. Kako bi efikasno pristupili ovim problemima, akteri moraju da imaju širok spektar sposobnosti i znanja, uključujući sposobnost da sarađuju sa stručnjacima iz te industrije, bilo da su donosioci propisa, ljudi iz tehnologije, poslovnog sveta ili državni službenici.\nTehnologija se razvija brzo, ali formalni propisi i pravne procedure se sporo menjaju. Štaviše, tradicionalni modeli donošenja odluka, poput glasanja, za posledicu mogu imati odluke koje su manje pogodne za veći obim legitimnih i razumnih preokupacija, naročito one manjinskih interesa. Potraga za konsenzusom omogućava da su sve zainteresovane strane uključene u donošenje odluka koje će imati efikasne rezultate.\nIzgradnja konsenzusa je istorijski bila temelj tehničkog upravljanja, kao što je oslikano u načelu Internet Engineering Task Force (IETF): „Verujemo u približni konsenzus i izvršavanje koda”. Ova kultura je omogućila IEFT zajednici da održi korak za tehnološkim napretkom i da napravi standarde koji će podstaći rast Interneta. Slično tome, institucije koje se bave problemima javne politike, kao što su Internet korporacija za dodeljena imena i brojeve (ICANN), takođe su usvojile konsenzus kao radni metod.\nKonsenzus podstiče rešenja koja ispunjavaju različite potrebe brzo rastućeg Internet okruženja i menja strukturu upravljanja od odozgo naniže na odozdo naviše.\nOvo su preporučeni vodeći principi za upravljanje Internetom:\n1 Otvoreno, inkluzivno i transparentno učešće. Učešće zainteresovanih i informisanih aktera u procesima upravljanja Internetom, sa svojim odgovarajućim ulogama i odgovornostima, potrebno je da bi se osiguralo postizanje kako efikasnih, tako i prihvaćenih rezultata. To takođe omogućava da zainteresovani akteri mogu direktno da učestvuju u radu i imaju pristup njegovim rezultatima.\n2 Donošenje odluka na osnovu konsenzusa. Procesi donošenja propisa bi trebalo da budu informisani praktičnim iskustvom i individualnom i kolektivnom ekspertizom raznih aktera. Odluke bi trebalo da se donose u odgovornim procesima zasnovanim na konsenzusu.\n3 Zajedničko upravljanje i osnaživanje. Kako bi se osigurala kontinuirana bezbednost, stabilnost i rezilijentnost Interneta, upravljačke strukture i principi bi trebalo da se razvijaju u okruženju snažne saradnje između svih aktera, gde svaki od njih doprinosi svojim veštinama.\n4 Pragmatički pristupi zasnovani na dokazima. Razgovori, debate i odluke o upravljanju Internetom moraju imati potporu u informacijama i zavisiti od objektivnih i iskustvenih informacija.\n5 Slobodna volja. U oblasti razvoja tehničkih politika Interneta, slobodna volja znači da uspeh određuju korisnici i javnost, a ne neka centralna vlast.\n6 Inovacija bez dozvole. Izvanredan rast Interneta i eksplozija inovacije i upotrebe Interneta koja je usledila je direktan rezultat otvorenog modela povezivanja na Internet i razvijanja standarda. Svako bi trebalo da može da kreira novu aplikaciju na Internetu bez obaveze da dobije dozvolu od neke centralne vlasti. Dogovor o upravljanju Internetom ne bi trebalo da ograniči ili reguliše sposobnost pojedinaca ili organizacija da stvaraju i koriste nove standarde, aplikacije ili usluge.\nDanašnji ekosistem Interneta zasnovan je na osnovnim načelima samog Interneta i crpi snagu iz uključivanja širokog spektra učesnika koji koriste otvorene, transparentne i kolaborativne procese. Saradnja i udruživanje su i dalje od suštinske važnosti za kontinuiranu inovaciju i rast Interneta.\nInternet društvo objavilo je brojne radove i dodatni sadržaj u vezi sa ovom temom. Oni su dostupni i besplatni na veb stranici Internet društva.\n> Stranica o upravljanju Internetom koju je objavio Internet Society,\n> Kalendar upravljanja Internetom, http://www.internetsociety.org/igtimeline.\n> Tulkit događaja o upravljanju Internetom, objavio ISOC\n> Istorija upravljanja Internetom, http://www.internetsociety.org/history-internet-governance.\n> Razvoj Interneta i upravljanje Internetom u Africi\n Za pregled subjekata uključenih u upravljanje Internetom, pogledati Internet Ecosystem\n Supsidijarnost je princip po kojem odluke uvek treba da se donose na najnižem nivou ili najbližem onome gde će imati uticaj. (Cambridge University Press, 2015, http://dictionary.cambridge.org/us/dictionary/english/subsidiarity)\n Tunižanska agenda za informaciono društvo\n Iako imaju stabilne definicije, izrazi upravljanje Internetom i višeakterstvo mogu biti teže za razumevanje kada se prevedu na druge jezike jer nemaju ekvivalent. Kako bi se upotpunilo razumevanje, preporučuje se da se svako pominjanje ovih izraza dopuni opisom.\n Forum upravljanja Internetom\n Izveštaj radne grupe o upravljanju Internetom\nInternet governance javna politika\ninternet drustvo srbije


Arhivsko izdanje: 29/03/2012\nBugarska odustala od projekta Belene29/03/2012Bugarska je saopštila da se povlači iz 30-godišnjeg projekta izgradnje druge nuklearne elektrane zemlje. EU: Kosovo treba da održi zamah29/03/2012Kosovo se suočava je napornim radom, jer planira da preduzme svoj prvi korak na putu ka EU. Sporazumi Kosova i Srbije izazivaju gnev24/03/2012Albanski blogeri krive kosovsku vladu -- i EU -- za postizanje sporazuma koje doživljavaju kao veliku političku pobedu Srbije na račun Kosova. Pregled\nGrčka domaćin regionalne ženske inicijative28/03/2012Pokrenuta regionalna inicijativa stvaranja mreže ženskih poslovnih udruženja. U ostalim vestima iz biznisa: pet hiljada Rumuna protestovalo protiv bušenja gasnih škriljaca, a Turkiš erlajns uveo nove linije za Beograd. ReportažaKineski „Put svile“ na Balkanu26/03/2012Uprkos ekonomskoj krizi, Kina učvršćuje svoje pozicije na Balkanu. Foto priča\nTonski prilogSufi muzika: jedinstven pristup Islamu29/03/2012Muzika islamske sekte Sufija krije ključ razumevanja islamske filozofije. Pretraga arhive\nPoUtSrČePeSuNeFebruar 201525262728Mart 2015123456789101112131415161718192021222324252627


Završen prvi most u BiH izgrađen sistemom postupnog naguravanja – inmedia.ba\n0 11 Januara, 2013 09:20\nMinistar komunikacija i prometa BiH Damir Hadžić, predstavnici JP Autoceste FBiH te izvođača radova, prisustvovali su danas završnom naguravanju posljednjeg segmenta Mosta 3 na Koridoru 5c, poddionica Drivuša – Gorica.\nRiječ je o prvom objektu te vrste u BiH koji je izgrađen tehnologijom postupnog naguravanja, a sastoji se od dva mosta, od kojih je jedan dug 510, a drugi 420 metara.\nOva tehnologija je zahtijevala da na jednoj strani mosta bude izgrađena tehnološka stanica na kojoj je vršeno betoniranje punog profila mosta po segmentima dužine 21,5 metar, nakon čega je posebnom presom naguravana rasponska konstrukcija preko izgrađenih stubova te je tako kompletirana osnovna konstrukcija mosta.\nAsim Nanić, direktor kompanije ŽGP, koja je izvodila rdove na mostu, rekao je da su uprkos vrlo teškom terenu uspješno završili objekt primjenom, isključivo, “domaće pameti i tehnologije”.\n– Pokazali smo da smo najbolji u BiH po pitanju mostogradnje, što je i najbolja poruka investitorima pred buduće projekte, tvrdi Nanić.\nMinistar Hadžić je naglasio da je danas jasno da su naši građevinari u stanju da izvedu izuzetno komplikovane projekte jednako kvalitetno kao i najveće svjetske kompanije.\n– Nakon ovoga možemo konstatovati da su “položili na ispitu” i dat ćemo sve od sebe da ubuduće na Koridoru 5-C radove izvode naše firme. Vjerujem da će oni na tim zadacima potvrditi svoju stručnost i pokazati da su bili zapostavljeni svih ovih godina, dok su inostrane firme bile neopravdano favorizirane, kazao je Hadžić.\nPo njegovin riječima, ovaj most će biti u potpunosti završen do maja, a tunel Vijenac (na koji se Most 3 nastavlja) bit će probijen do marta ove godine te će ova poddionica i Sarajevska zaobilaznica biti završene na proljeće 2014.\nDirektor JP Autoceste FBiH Ensad Karić potcrtao je da je ovo najznačajniji korak u spajanju Sarajeva i Zenice od završetka dionice Kakanj -Bilješevo, izrazivši posebno zadovoljstvo zbog činjenice da su radove projektovanja i izgradnje Mosta 3 izvele bh. kompanije.\nUkupna vrijednost izgradnje Mosta 3 iznosi 15.039.525 KM, a izgradnjom mosta tehnologijom postupnog naguravanja kompanija ŽGP stekla je reference za izgradnju mostova na ovaj specifičan način.


Virusni konjuktivitis kod vojnika na dobrovoljnom služenju vojnog roka u kasarni u Požarevcu • Poportal\nVirusni konjuktivitis kod vojnika na dobrovoljnom služenju vojnog roka u kasarni u Požarevcu\n15/02/2019 15/02/2019 P.Radovanović0\nPojačane protivepidemijske mere u požarevačkoj kasarni Foto: Telegraf\nNema podataka da li su zaraženi vojnici infekciju preneli na civile s kojima su bili u kontaku u gradu jer se ova bolest vrlo lako prenosi. Posle toga, broj zaraženih vojnika popeo se na oko 50 kada je odlučeno da se zabrane izlasci i da se vojnici puste na kućno lečenje na 14 dana.\nSaznanja novinara redakcije Telegraf.rs potvrdili su i u Ministarstvu odbrane. Njihov odgovor prenosimo u celosti:\n– U prethodnom periodu, zaključno sa 4. februarom, evidentirani su slučajevi virusnog konjuktivitisa kod vojnika na dobrovoljnom služenju vojnog roka u kasarni u Požarevcu.\nOboleli vojnici pušteni na kućno lečenje Ilustracija: Tanjug/Nemanja Jovanović\nPodsećamo da je epidemijski konjuktivitis bolest koja zahteva samo simptomatsku terapiju: često ispiranje očiju rastvorom troprocetne borne kiseline ili fiziološkim rastvorom i hladne obloge, a oboleli se moraju isključiti iz kolektiva tokom trajanja perioda zaraznosti. Imajući u vidu navedeno, za lečenje obolelih nije neophodna hospitalizacija – navodi se u odgovoru Ministarstva odbrane dostavljenom redakciji Telegraf.rs.\nObeležen početak Prvog srpskog ustanka polaganjem venaca na spomenik Vojvodama Petru Dobrnjcu i Milenku Stojkoviću FOTO\nSvetski dan autizma : “ Mogu da učim, mogu da radim“


Broj turista u Srbiji porastao za 13 odsto - TU Magazin\nBroj turista u Srbiji porastao za 13 odsto\nBy redakcija on\t Oct 3, 2016 TURIZAM\nSrbija je na pragu da zabeleži još bolji poslovni rezultat u turizmu u odnosu na prošlu godinu, budući da je u prvih sedam meseci ostvaren rast od 13 odsto po pitanju dolaska turista, a 14 odsto kada je reč o noćenjima, zaključeno je na nedavno održanoj međunarodnoj konferenciji “Turističko tržište jugoistočne Evrope” u Beogradu.\nVlada Republike Srbije prepoznala je turizam kao osnovni pokretač ekonomskog razvoja naše zemlje. Uprkos brojnim izazovima, turizam se pokazao kao veoma fleksibilna privredna grana, istakla je na konferenciji pomoćnica ministra trgovine, turizma i telekomunikacija Renata Pindžo.\nOna je dodala da je za napredak u ovoj oblasti neophodna saradnja među zemljama regiona, ali i da je Srbija pokrenula brojne inicijative kada je u pitanju regionalni turizam. Pored toga, navela je da će se raditi i na prekograničnoj saradnji, kao i na kreiranju biciklističke ture “Putevi rimskih careva”, koja bi krenula od Beograda, gde bi se i završila, a išla bi preko BiH i Crne Gore.\nJugoistočna Evropa ima veliki potencijal u turizmu, atraktivna je i još uvek neotkrivena.U Evropi je zabeležen rast od četiri odsto, dok je u regionu ostvaren napredak od sedam odsto.\nMinistar okoliša i turizma Bosne i Hercegovine (BiH) Edita Đapo rekla je da globalna dešavanja uslovljavaju kretanje turizma, objasnivši da dolazi do otkazivanja aranžmana u zemljama pogođenim terorizmom. Ona je u tom kontekstu napomenula da treba iskoristiti zadovoljavajući nivo bezbednosti u zemljama regiona za poboljšanje turističke ponude.\nMinistar trgovine i turizma Republike Srpske Predrag Gluhaković ocenio je da postoji nekoliko dobrih predloga za saradnju u regionu, te da je pitanje kako upakovati taj proizvod i privući turiste iz dalekih područja, poput Kine i Japana.


Radnici nastavili blokadu Autobuske stanice Zenica – Haber.ba\nRadnici JKP Zenicatrans-prevoz putnika nastavljaju blokadu Autobuske stanice Zenica, a u nedjelju u 15 časova “odmrznuće” i prošle subote prekinuti štrajk glađu, kazao je predsjednik Sindikata Huso Sarvan.\nAutobuska stanica Zenica- Fena\n“Mi smo se dogovorili da ćemo nastaviti s našim aktivnostima. Koliko god to dugo trajalo, mi ćemo ostati ovdje i čuvati našu i imovinu građana, sve dok nam neko ne donese zvaničan dokument da se moramo maknuti. Trenutno pripremamo i odgovor Općinskom sudu Zenica na tužbu od strane Grada Zenice protiv Sindikata i mene, kao predsjednika, jer je za ponedjeljak, 20. januara, po nekoj hitnoj proceduri zakazano i ročište”, kaže Sarvan.\nAutobuska stanica Zenica, koja je blokirana 31. decembra prošle godine, već 18. dan ne prima autobuse niti sa nje polaze autobusi za druge gradove, dok je Gradska uprava tog grada za javni gradski prijevoz privremeno angažirala privatna preduzeća Babić Biss-tours i Prevoz putnika Zavidovići, prenosi “Fena”.\nTeme:autobuska stanica, blokada, Huso Sarvan, izdvojeno, Zenica, Zenicatrans


Britanski poslanik podneo ostavku - zbog muških prostitutki i droge!\nBritanski poslanik podneo ostavku – zbog muških prostitutki i droge!\nM. K. 6. septembra 2016. 16:05\nBritanski poslanik Kit Vaz, član opozicione Laburističke stranke, podneo je danas ostavku na poziciju uticajnog parlamentarnog komiteta, pošto su mediji došli do snimaka na kojima on priča o tome da koristi drogu i sastaje se sa muškim prostitutkama.\nVaz, oženjeni otac dvoje dece i jedan od prvih britanskih ministara azijskog porekla, snimljen je kako plaća dvojici žigola njihove usluge, objavio je list „Sandej Miror“, a prenela agencija AFP.\n„Oni koji pozivaju druge da preuzmu odgovornost moraju i sami da preuzmu odgovornost za svoja dela“, navodi se u saopštenju Vaza, od danas bivšeg čelnika parlamentarnog komiteta za istrage na polju imigracije, zloupotrebe droge i prostitucije.\nOn je naveo da podnosi ostavku kako bi omogućio da komitet „nastavi svoj važan rad bez ikakvih smetnji“.\n„Iskreno mi je žao što je zbog nedavnih događaja sada nemoguće da se to ostvari ukoliko ja ostanem predsednik“, rekao je on.\n„Sandej Miror“ je objavio snimke na kojima se vidi kako se Vaz, bivši ministar za Evropu u vladi premijera Tonija Blera, prošlog meseca sastaje sa muškim prostitutkama u stanu koji poseduje na Severu Londona.\nU jednom razgovoru sa žigolom, koju je objavio pomenuti tabloid, kao i list „Dejli Miror“, Vaz je navodno ponudio da kupi kokain od dobavljača za kasniju upotrebu, iako je rekao da ga on sam neće koristiti, ali je zatražio i da mu sledeći put donesu vrstu droge koja se uglavnom koristi na zabavama, takozvani „popers“.


Kako je objasnio šef diplomatije Vuk Jeremić, Beograd smatra da bi zeleno svetlo Podgorice na zahtev Beograda bilo najbolji način „da se pokaže istinska spremnost Podgorice za novi diplomatski početak“. Zato se u Beogradu, kako saznajemo, razmišlja da to pitanje bude rešeno istovremeno sa prihvatanjem agremana budućeg crnogorskog ambasadora u Beogradu koga Podgorica, uzgred budi rečeno, još nije odredila. Beograd je, sa druge strane, kako saznajemo, potpuno otvoren za otvaranje konzulata Crne Gore u Srbiji, koliko Podgorica smatra da je neophodno. Ipak, dobro obavešteni izvori „Blica“ kažu da su razne opcije u razmatranju i da će se prvo sačekati odluke crnogorske vlade ko će biti budući ambasador i odgovor na zahtev o konzulatima.\nBeograd je od Crne Gore zvanično zatražio otvaranje tri konzulata, u Herceg Novom, Nikšiću i Bijelom Polju. Ključni razlozi su, kako je ranije rekao Jeremić, aktivna i angažovana politika u regionu, razvijanje ekonomske saradnje i zaštita Srba u Crnoj Gori. Prema njegovim rečima, na taj način najbolje bi se pokrili okolni gradovi na severu i jugu Crne Gore, čiji bi građani bez mnogo putovanja mogli da koriste konzularni servis.\nPitanje otvaranja konzulata biće uređeno konzularnom deklaracijom, a Podgorica trenutno još proučava tekst koji su vlasti Srbije poslale. Izvori „Blica“ navode da je zvaničnike u Podgorici naljutilo to što je inicijativa „upućena preko medija, mimo uobičajene diplomatske prakse“. A iako Crna Gora zvanično nije odgovorila Beogradu na tu inicijativu, iz izjava crnogorskih zvaničnika može se zaključiti da Podgorica na nju ne gleda blagonaklono.\nU intervjuu „Blicu“, početkom jula, crnogorski premijer Milo Đukanović izjavio je da se, kada je zahtev Beograda u pitanju, „nada racionalnijem rešenju jer Crna Gora nije prostorno velika zemlja da bi neko morao dugo putovati da iskoristi neki administrativni servis“, dodajući da bi, „ako bi se tako posmatralo, možda Crnoj Gori u Srbiji bilo potrebno i više konzulata jer je Srbija prostorno veća zemlja“.\nSrbija i Crna Gora čekaju na uspostavljanje punih diplomatskih odnosa još od oktobra prošle godine kada je Beograd tadašnjoj ambasadorki Anki Vojvodić uskratio gostoprimstvo, proglasivši je personom non grata neposredno nakon što je ta zemlja priznala nezavisnost Kosova. Crna Gora je to učinila 9. oktobra, dan nakon što je Generalna skupština UN odlučila da od Međunarodnog suda pravde zatraži mišljenje da li je jednostrano proglašena nezavisnost Kosova u skladu sa međunarodnim pravom.


Počelo masovno čipovanje ljudi, svet ulazi u novu eru (video) - Sputnjik Srbija\n15:10 26 Septembar 2020\nPočelo masovno čipovanje ljudi, svet ulazi u novu eru (video)\n© Foto : Dezeen/Jutjub\n14:51 29.07.2019 (osveženo 14:55 29.07.2019) Preuzmite kraći link\nŠvedska je zakonom regulisala čipovanje ljudi, pa je u toj zemlji već 4.000 osoba iskoristilo mogućnost da između palca i kažiprsta jedne od ruku ugrade bio-čip.\nSa ugrađenim čipovima ljudi u Švedskoj mogu da otvaraju vrata na dodir ili samo kada približe ruku uz kvaku, a mnogi su pristali i zbog medicinskih razloga, piše „Brajt sajd“.\nNaime, čip je moguće programirati da podseća pacijenta kada treba da popije lek, kao i za kojom bočicom ili kutijom lekova da posegne, da ne bi pogrešio, prenosi „Infoks.net“.\nObjava koju deli MONDO MobIT (@mondomobit) dana 3. Sep 2015. u 8:35 PDT\nNaravno, sve bočice i kutije moraju biti označene i tagovane sa posebnim senzorima, koji će omogućiti da pacijent otvori određenu bočicu, kako ne bi popio pogrešan lek.\nČip u ruci u stanju je da se ponaša kao elektronski novčanik, da se koristi za plaćanje dodirom, kao platna kartica, kao vozna karta ili kao senzor prepoznavanja u kompaniji, za ulazak, autorizaciju pristupa i slično.\nTakođe, senzori se koriste za lakše otključavanje automobila, za praćenje određenih telesnih funkcija, za kontrolisanje uređaja u okolini...\nSenzori su veličine pirinča, često i nevidljivi, po funkciji pasivni, što znači da moraju da sadrže unapred zadate i ubačene podatke, koji kasnije mogu da se očitavaju sa njih iz neposredne blizine, koristeći se „Nir fild komunikejšn“ (NFC) tehnologijom. Na ovaj način sigurnost podataka je donekle očuvana, jer haker ne može da pristupi ničemu, osim podacima sa čipa, što samo po sebi može biti vrlo kompromitujuće, ali kontakt sa čipom nije moguć ukoliko se haker ne nađe u neposrednoj blizini osobe koja ga nosi i tačno uz njegovu ruku.


Odlaže se Zvezdin odlučujući meč za plej-of? - Crvena zvezda info\nOstalo / 810 pregleda\nOstalo / 1669 pregleda\nKošarka / 1264 pregleda\nOstalo / 14300 pregleda\nOstalo / 9093 pregleda\nFudbal / 7876 pregleda\nOdlaže se Zvezdin odlučujući meč za plej-of?\nU isto vreme planiran je fudbalski večiti derbi, ali i najbitniji meč sezone za košarkaše crveno-belih\nCrvena zvezda i Partizan će u nedelju, 1. marta odmeriti snage po 162. put u istoriji u prvenstvu! Već sada se zna da će 162. večiti derbi biti odigran u nedelju od 18 časova, a to može da utiče na organizaciju utakmice između Crvene zvezde i Cedevita Olimpije, koji je planiran za identično vreme.\nPoznato je koliko fudbalski večiti derbi nosi bezbednosnih rizika, pa je jasno da igranje još jedne izuzetno bitne utakmice sa ogromnim reuzultatskim značajem jer je ulog plej-of ABA lige i bezbednosnim rizikom u isto vreme, može da poremeti organizaciju meča.\nPrvo bi to najviše problema moglo da napravi policiji, koja po pravilu za večiti derbi mora da dovodi dodatne snage sa juga Srbije, ne bi li fudbalski derbi bio u potpunosti obezbeđen. Zbog toga postoji mogućnost da svi kapaciteti policije budu usmereni na Marakanu i organizacija meča u Pioniru između Zvezde i Cedevita Olimpije došla bi pod znak pitanja.\nNije isključeno da upravo policija i da naredbu da se meč između Zvezde i Cedevita Olimpije odloži.\nOdlaganje i menjanje termina pogodovalo bi i nosiocu TV prava, Areni sport, jer sigurno da im ne ide u prilog da dva ekskluzivna događaja prenose u isto vreme.\nEventualno menjanje termina za nekoliko sati ranije je problematično, jer Zvezda dolazi sa teškog gostovanja Baskoniji i potreban joj je svaki sat odmora. Odlaganje nekoliko sati kasnije takođe je problematično sa stanovišta Arene, jer je za tada zakazan i derbi Serije A između Juventusa i Intera, gde je ulog Skudeto.\nTakođe, ostaje problematično pitanje može li policija da obezbedi dovoljno snaga za obezbeđivanje meča u Pioniru samo sati vremena posle večitog derbija, jer se zna da mnogo posla ima posebno posle utakmice, kada treba obezbediti ulice oko stadiona i sprečiti eventualne sukobe. Masovan odlazak navijača sa Marakane u Pionir značajno bi povećao bezbedonosni rizik.\nMeč je svakako sklonjen iz programske šeme Arena sporta za nedelju, iako je na sajtu ABA lige navedeno da se igra u nedelju od 18 časova.\nZbog toga je najrealnije očekivati da se meč odloži za dan kasnije i da bude odigran u ponedeljak u 18 časova. Ali, i tu postoji problematika, jer oba kluba moraju da se saglase sa pomeranjem termina prema propozicijama ABA lige.\nZvezdi bi sigurno odgovaralo da igra pred maksimalnim brojem navijača i nema sumnje da joj odgovara promena termina, iako će naredne nedelje imati dupli program Evrolige i gostovanje Fenerbahčeu u sredu, a zatim i meč protiv Makabija u Areni u petak.\nPitanje je samo da li će Cedevita prihvatiti odlaganje termina, jer njima je u interesu da Zvezda ima manje publike ili manje vremena za opravak od gostovanja Baskoniji.


Gubitak Mercatora 22 miliona eura | Slovenija | Al Jazeera Balkans\nU prvih devet mjeseci ove godine slovenska grupacija Mercator zabilježila je gubitak od 22 miliona eura.\nZabilježeni gubici posljedica su usporene privredne aktivnosti u regijiPixsell\nSlovenska grupacija Mercator saopćila je da je u devet mjeseci ove godine, zaključno sa septembrom, zabilježila gubitak od 22 miliona eura, kao posljedica usporene privredne aktivnosti u regiji, dužničke krize, pada slovenskog izvoza i uvoza, kao i nepovoljnog kretanja deviznog kursa u Srbiji.\nGubitak je zabilježen uprkos tome što su prihodi istovremeno porasli 0,7 posto na godišnjem nivou, na 2,1 milijardu eura, što čini 72,2 posto ukupnih prihoda planiranih za ovu godinu, saopćio je Mercator, prenosi slovenska novinska agencija STA.\nPodaci su pokazali da su prihodi te slovenske grupacije na domaćem tržištu pali dva posto, dok su na inostranom tržištu porasli 4,4 posto, navodi Tanjug.\nNajveći rast u BiH\nNajveći rast prihoda, od 53,7 posto, zabilježen je u Bosni i Hercegovini, umnogome zahvaljujući preuzimanju kompanije Drvopromet.\nU saopćenju se navodi da je profit prije plaćanja poreza, kamata, deprecijacije i amortizacije u devet mjeseci, zaključno sa septembrom, iznosio 95,1 milion eura, što čini 61,8 posto godišnjeg plana.\nDok u Mercatoru za neočekivano loše rezultate poslovanja krive dužničku krizu, kao i pad vrijednosti srpskog dinara za više od osam posto, oni, također, ističu kako su u istom periodu uspeli sniziti dug grupacije za 42 miliona eura.\nPored toga, kompanija je u razvoj svoje maloprodajne mreže u spomenutom razdoblju uložila 56 miliona eura, a, također, proširila je bruto površinu svog prodajnog prostora za blizu 43.000 kvadratnih metara, što je uglavnom iznajmljeno, navodi se u saopćenju.\nMercator ostvario 23,5 miliona eura dobiti\nMercator neće dati ponudu za Pivovarnu Laško


Generalna sekretarka Evropskog pokreta u Srbiji Suzana Grubješić je na konferenciji „Berlinski proces – šta dalje?“ kazala da postoje najmanje dva razloga zbog kojih je Berlinski proces nastao – politički i ekonomski.\nOna je ocenila da su koristi Berlinskog proces poput Regionalne kancelarije za saradnju mladih (RYCO) i Transportne zajednice jasni, ali i upitala da li postoji još neki projekat čija je realizacija započela.\nPredsednica Foruma za međunarodne odnose Evropskog pokreta u Srbiji, Jelica Minić, izrazila je uverenje da će Berlinski proces i nakon samita u Londonu biti nastavljen i podsetila da je on odigrao važnu ulogu u pripremi nove Strategije EU za Zapadni Balkan, objavljene u februaru, jer je u pripremi Strategije u velikoj meri korišćeno ono što se radilo u okviru njega.\nBerlinski proces tema je dve međunarodne konferencije – jedne održane prošle nedelje pod nazivom “Berlinski proces – šta dalje” u organizaciji Evropskog pokreta u Srbiji i Fondacije Fridrih Ebert, i druge o predstojećem Samitu Zapadnog Balkana u Londonu i učešću civilnog društva.\nSkup se održava u Beogradu u četvrtak, 5. jula, kao deo serija događaja u regionu, u saradnji Mreže Evropskog pokreta u Srbiji i Instituta za demokratiju “Societas Civilis” iz Skoplja i Fondacije za otvoreno društvo Albanije, uz podršku Evropskog fonda za Balkan.


Energyobserver - KOMITET SE ZA SPREČAVANJE TORTURE KRITIKUJE POLICIJSKO NASILJE U ZATVORIMA U BIH\nEvropski komitet za sprečavanje torture i nečovečnog ili ponižavajućeg postupanja ili kažnjavanja (CPT) objavio je 14. septembra izveštaj u kojem je naveo brojne optužbe za fizičko i psihičko zlostavljanje i maltretiranje pritvorenih osoba u BiH.\nU izveštaju sačinjenom na osnovu posete BiH u junu 2019. godine, piše se da su neki od opisanih slučajeva toliko teški da se mogu kvalifikovati i kao tortura.\nNavodi se da su osobe u istražnom zatvoru šamarane, šutirane, udarane policijskim i bejzbol palicama, drvenim letvama i električnim kablovima, a da su počinioci bili inspektori i pripadnici specijalnih interventnih jedinica koji su tako pokušali da iznude priznanje.\nTakva su zlostavljanja, kako navodi CPT, posebno bila izražena u Federaciji BiH, dok je u Republici Srpskoj primljeno manje žalbi na zlostavljanje ili maltretiranje u policijskom pritvoru nego prilikom sličnih poseta 2012. i 2015. godine.\nU izveštaju se zahteva od vlasti da preduzmu energičnu akciju kako bi se promenilo ponašanje pripadnika federalne policije, posebno u Sarajevskom i Hercegovačko-Neretvanskom Kantonu.\n“To, između ostalog, zaheva usvajanje mera kao što su moderni metodi kriminalističke istrage i sistema tonskog i video snimanja policijskog ispitivanja, kao i garancije da su lekarski pregledi osumnjičenih u istražnom zatvoru temeljiti i poverljivi”, piše u izveštaju CPT.\nKomitet je konstatovao i da optužbe za policijsko zlostavljanje nisu efikasno i pravovremeno istražene, a da se organi kojima je istraga poverena ne mogu smatrati nepristrasnim i nezavisnim.\nDodaje se i da su policijski službenici otvoreno ignorisali pravo osumnjičenih na advokata, a da je, izuzimajući hitne slučajeve, bilo kršeno i pravo pritvorenih da se obrate lekaru.\nU izveštaju piše da su predstavnici CPT u zatvorima u Sarajevu i Mostaru zatekli “anahrone i restrikivne” zatvorske režime sa zatvorenike koji su u ćelijama držani i više od 23 sata dnevno, a žene su neredovno imale mgućnost da izađu ili odu na tuširanje. Dodaje se da je registrovana i loša zdravstvena nega zatvorenika, kao i česta primena disciplinskih mera i kazni.\nNavodi se i da su, za razliku od toga, u zatvoru u Banjaluci predstavnici CPT zatekli bolju atmosferu između osoblja i štićenika od one koja je postojala prilikom ranijih obilazaka.\nKomisija je saopštila i da su vlasti BiH, u odgovoru na najnoviji izveštaj, detaljno nabrojale sve korake koje su preduzele, pre svega u opremanju prostorija za saslušanje opremom za snimanje i obučavanju policijskih inspektora za saslušanja.


Candy CS H8A2DE-S Mašina za sušenje veša sa toplotnom pumpom 8kg A++ Bela - Idealno.rs\nPočetna / Bela tehnika / Pranje i sušenje / Mašine za sušenje veša / Candy CS H8A2DE-S Mašina za sušenje veša sa toplotnom pumpom 8kg A++ Bela\nDubina (cm) 59.5 cm\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Candy CS H8A2DE-S Mašina za sušenje veša sa toplotnom pumpom 8kg A++ Bela i izberi najbolju. Mašine za sušenje veša iz kategorije Pranje i sušenje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Candy CS H8A2DE-S Mašina za sušenje veša sa toplotnom pumpom 8kg A++ Bela i vidi da li ti odgovara ili pogledaj druge proizvode brenda CANDY. Opis i tehnički podaci proizvoda Candy CS H8A2DE-S Mašina za sušenje veša sa toplotnom pumpom 8kg A++ Bela se mogu razlikovati od onih u internet prodavnici u kojoj obavljaš kupovinu. Candy CS H8A2DE-S Mašina za sušenje veša sa toplotnom pumpom 8kg A++ Bela je dostupan u prodavnici Cool Shop, Inelektronik, Jakov Sistem po ceni, koja je navedena pored svakog prodavca u meniju "Prodavnice".\nGarantne uslove za Candy CS H8A2DE-S Mašina za sušenje veša sa toplotnom pumpom 8kg A++ Bela proveri u prodavnici u kojoj nameravaš da obaviš kupovinu. Slika za Candy CS H8A2DE-S Mašina za sušenje veša sa toplotnom pumpom 8kg A++ Bela je simbolična, zato se pre kupovine u prodavnici uveri da je proizvod isti.\n43.999,00 din + troškovi dostave\n45.400,00 din + troškovi dostave\nod 35.878,00 DIN\nod 44.869,00 DIN


Kreirajte nalog Žena za 5\nPreuzmite uputstvo za registraciju / profil\nUsername obavezno Email adresa obavezno Unesite lozinku obavezno\nPotvrdite lozinku obavezno\nUnesite vaše ime koje će posetioci ovog web sajta videti.\nOvo polje može videti: Svi\nKo može videti ovo polje?\nKreditna partija\tobavezno\nUnesite broj partije vašeg poslednjeg kredita u Opportunity banci.\nObrada podataka ličnosti\tobavezno\nOvom opcijom potvrđujete da ste pročitali i razumeli "Obaveštenje o obradi podataka o ličnosti", kao i da ste saglasni sa istom.\nSaglasna sam sa "Obaveštenjem o obradi podataka o ličnosti"\nOvo polje može videti: Samo ja\nKreiranjem naloga slažete se sa našim Uslovima korišćenja i Politikom privatnosti.


Preminuo vrsni matematičar akademik Vojislav Marić - Glas Srpske\nSrna 02.08.2021 13:46\nBEOGRAD- Akademik Vojislav Marić, redovni član Odjeljenja za matematiku, fiziku i geo-nauke Srpske akademije nauka i umjetnosti (SANU), preminuo je u Novom Sadu u 91. godini.\nMarić je preminuo juče, a ostavio je značajan trag u oblasti matematičke analize, te mnogo doprinio i razvoju nastave i naučnog rada iz oblasti matematike na Fakultetu tehničkih nauka Univerziteta u Novom Sadu, saopšteno je iz SANU.\nIz SANU su istakli da je njegov odlazak veliki gubitak za ovu instituciju i sveukupnu srpsku nauku. Marić je diplomirao na Prirodno-matematičkom fakultetu Univerziteta u Beogradu 1952. godine, a doktorirao na Filozofskom fakultetu Univerziteta u Sarajevu 1957. godine.\nZa svoj rad je nagrađen Poveljom sa plaketom novosadskog Univerziteta 1955. godine i zahvalnicom Fakulteta 2000. godine. Svojim idejama i zalaganjem snažno je doprinio razvoju Fakulteta tehničkih nauka, koji je od skromnog Mašinskog fakulteta postao jedan o najvećih i najznačajnijih fakulteta u Srbiji.\nBio je sekretar Ogranka SANU u Novom Sadu (1993-2015), član Komisije za izdavačku djelatnost SANU, Komisije za Statut i Savjeta Galerije SANU, Evropske akademije nauka i umjetnosti u Salcburgu i Akademije nelinearnih nauka iz Moskve, član Društva matematičara Srbije, Američkog matematičkog društva i Evropskog matematičkog društva.\nAkademik Marić je bio gostujući profesor na više univerziteta u svijetu, a u Srpskoj enciklopediji i Srpskom biografskom rječniku bio je urednik struke (matematika, fizika, astronomija).\nRecenzirao je radove za više međunarodnih časopisa, a bio je i član Uređivačkog odbora edicije "Sabrana djela Jovana Karamate". Marić je nosilac Oktobarske nagrade Novog Sada (1971), Nagrade oslobođenja Vojvodine (1989), Povelje sa plaketom i Nagrade za životno djelo Udruženja univerzitetskih profesora i naučnika Srbije (2002).


Žuvidan i Malkom slave jedan od golova mladih Brazilaca protiv Nigerije\n"Panceri" su, poput svojih starijih kolega, iz "A" selekcije, pokazali da itekako umeju da pune mrežu suparnika. Oni "matori" su dali čak sedam golova Brazilu u polufinalu prošlogodišnjeg Mundijala, a omladinci su uz tri gola Hanija Mukhtara (član Benfike), te dva gola Niklasa Štarka (Nirnberg) deklasirali svog prvog suparnika na Mundijalitu.\nPriča dana je, međutim, jedan momak kog već nazivaju "novim Ronaldom", a ima zvanično i isti nadimak kao slavni "zuba" - "Fenomen". Radi se o Gabrijelu Fernandu de Žesusu, kog retko ko zove baš punim imenom, već se služi skraćenim oblicima, poput Gabrijel Fernando, ili Gabrijel Žesus. Rođen 3. aprila 1997, on je tek nedavno napunio 18 godina, ali mu je još kao 17-godišnjaku stigao zvaničan poziv da učestvuje na šampionatu planete u konkurenciji koja je maltene tri godine starija od njega.\nBrazilci vole da vode mlade nade na velika takmičenja, uostalom - slavni Pele je na Mundijalu 1958. imao 17 godina, a čak triput je tada zatresao mrežu rivala u polufinalu, Francuza, kao i dva puta mrežu suparnika u finalu, Šveđana. Mladi Gabrijel Žesus je pokazao da je sa pravom, iako još uvek "klinac", pozvan na U20 šampionat planete.\nU prvom kolu, protiv Nigerije, on je već u četvrtom minutu dao gol...\nA nakon što je rival preokrenuo, on je rešio da opet umeša prste. Bila je tu i asistencija petom, kakve su i proslavile neke mnogo čuvenije "desetke"...\n... a svoj sjajan nastup je začinio i sa malo žongliranja:\nBrazilci su na kraju, posle vođstva od 1:0 i deficita od 1:2, došli do pobede od 4:2, a u toj grupi je uspešna bila i Mađarska, savladavši Severnu Koreju sa 5:1. U grupi u kojoj su Nemci, goleada je obeležila drugi meč, u kome je Honduras sa 4:3 pobedio selekciju Uzbekistana.\nPodsetimo, posle tri odigrana kola, iz svake grupe dalje će proći po dve najuspešnije ekipe, kao i četiri najbolje trećeplasirane.\nOmladinska fudbalska reprezentacija Nemačke


HAPŠENJE U FRANCUSKOJ Žena u lažnom trudničkom stomaku krila BOMBU\n23.12.2015. 11:59 > 12:14\nŽena maskirana u trudnicu sa lažnim stomakom uhapšena je u Francuskoj zbog sumnje da je planirala da se raznese bombom.\nDvadesettrogodišnja žena, za koju svetski mediji kažu da je Francuskinja koja se okrenula Islamu, uhapšena je u Monpeljeu u Francuskoj.\nFrancuski mediji kažu da je žena uhapšena zajedno sa svojim suprugom u njihovom stanu gde je pronađen lažni trudnički stomak koji su kupili prkeo interneta.\nFrancuski mediji kažu da su od izvora iz anti-terorističkih istraga saznali da je žena tvrdila da je lažan trudnički stomak kupila kako bi "imala bolji tretman dok putuje".\nMeđutim, policija je otkrila da je lažni stomak bio obložen aluminijumskom folijom koja može da sakrije objekte da ih ne prepozna detektor za metal.\nTakođe je otkriveno da je ovaj par istraživao sajtove povezane sa Islamskom džavom i gledao na internetu video snimke o zločinima koje je počinila Islamska država.\nFrancuski mediji pišu da su izvori rekli da je ono što su pronašli "ekstremno uznemirijuće".\nPar je uhapšen i biće u pritvoru dok traje istraga.\nU Francuskoj je visok nivo opreza nakon terorističkih napada koji su se dogodili u Parizu 13. novembra.\nFrancuski ministar: Sprečen VELIKI TERORISTIČKI NAPAD


Saopštenja za javnost - NLB Grupa zabeležila profit od 104,6 miliona evra u prvih devet meseci ove godine | NLB Banka\nNLB Grupa zabeležila profit od 104,6 miliona evra u prvih devet meseci ove godine\n„Tokom najvećeg dela ove godine, osnovni cilj nam je bila zaštita i zaposlenih i klijenata od širenja virusa COVID-19 i u tom smislu smo primenjivali i nastavljamo da primenjujemo najviše standarde, istovremeno obezbeđujući klijentima u svakom trenutku pristup svim proizvodima i uslugama, posebno sredstvima na njihovim računima. Nastavili smo da razvijamo svoju ponudu, pre svega u onom delu koji omogućava poslovanje sa bankom na daljinu, pa smo nakon kartica sa mogućnošću beskontaktnog plaćanja i instant plaćanja QR kodom, ponudili i digitalni novčanik i postavili savremene bankomate koji omogućavaju beskontaktno korišćenje, odnosno korišćenje bez ubacivanja kartice u čitač. Svojim klijentima smo, između ostalog, omogućili da otvore nalog na elektronskom i mobilnom bankarstvu bez dolaska u banku, svesni da je smanjenje broja fizičkih kontakata jedna od najznačajnijih mera zaštite u periodu pandemije, a na raspolaganju im je u svakom trenutku i podrška Kontakt centra“ rekao je Branko Greganović, predsednik Izvršnog odbora NLB Banke Beograd.\n„Trudimo se da u ovom periodu što više podržimo privredu jer verujemo da je to u uslovima globalne pandemije neophodno. Odobrili smo 40,7 miliona evra kredita u skladu sa Uredbom o utvrđivanju garantne šeme Vlade Republike Srbije, a u segmentu poljoprivrede, gotovo 26 miliona evra smo plasirali u okviru programa subvencija. Time smo želeli da svojim klijentima obezbedimo pristup povoljnim izvorima finansiranja, kako bi lakše obezbedili nastavak svog poslovanja u uslovima pandemije. Dodatno, sa ciljem podrške privredi u kriznom periodu, na nivou grupe smo realizovali projekat Okvir podrške, u okviru kojeg je 280 privrednika iz regiona osvojilo oglasni prostor kod medijskih partnera sa kojima članice grupe sarađuju i na taj način dobilo priliku da se za njih i njihove proizvode i usluge čuje. Devetu godinu za redom smo realizovali i NLB Organic konkurs, čime smo nastavili podršku organskim proizvođačima“ objasnio je Greganović.


Parada ponosa ovog leta u Beogradu – CHRIS Network\nGej strejt alijansa i organizacija Labris počele su pripreme za organizaciju Parade ponosa koja će biti održana na leto u Beogradu, rečeno je na konferenciji za novinare u Medija centru. Predstavnik Gej strejt alijanse Boris Milićević rekao je da su te dve organizacije potpisale Memorandum o saradnji na organizaciji Parade ponosa 2009.\n“Mi mislimo da je 2009. godina odlučujuća godina kada će LGBT populacija da pobedi strah i da pređe iz uloge žrtve u ulogu borca za ravnopravnost LGBT osoba i svih građana i građanki. Bitno je što imamo podršku širokih slojeva društva, nevladinih organizacija, političara”, naveo je on i dodao da međunarodne organizacije “pažljivo prate šta se dešava sa položajem LGBT osoba u Srbiji.\nMilićević je ocenio i da je policija Srbija promenila odnos prema LGBT (lezbejskoj, gej, biseksulanoj i transrodnoj) populaciji.\nPrema njegovim rečima, proglas “Neka bude Parade ponosa” do sada je potpisalo 48 organizacija, među kojima su i manjinske grupe i organizacije koje štite prava hendikepiranih.\n“Proglas poziva da prestane svaki oblik nasilja i diskriminacije LGBT osoba u Srbija i ove organizacije podržavaju te osobe u Srbiji i njihovo pravo na okupljanje”, rekao je Milićević.\nPredstavnica organizacije Labris Dragana Vučković navela je da Parada ponosa nije provokacija niti paradiranje sa negatinom konotacijom.\n“Parada ponosa je nešto što je osnovno ljudsko pravo, odnosno pravo na mirno okupljanje. To je politički protest, politički marš, povorka kojim jedna marginalizovana grupa u društvu vrlo jasno upućuje određene političke zahteve državi, onima koji vode tu državu, skreće pažnju na sebe, postaje vidljiva i doprinosi poštovanju ljudskih prava”, rekla je ona.


Od aprila 4G mreža u Srbiji? Od aprila 4G mreža u Srbiji? – Personal magazin\nUsluge koje omogaćava četvrta generacija mobilne telefonije (4G) u Srbiji će biti moguće najverovatnije već u aprilu, najavila je državna sekretarka Ministarstva trgovine turizma i telekomunikacija Tatjana Matić. „Nakon prodaje…\nUsluge koje omogaćava četvrta generacija mobilne telefonije (4G) u Srbiji će biti moguće najverovatnije već u aprilu, najavila je državna sekretarka Ministarstva trgovine turizma i telekomunikacija Tatjana Matić.\n„Nakon prodaje spektra na 1800 megaherca (MHz), kada je resorno ministarstvo sa Republičkom agencijom za elektronske komunikacije organizovalo aukciju kojom je ostvaren budžtski prihod od 21 milion evra, Srbija je konačno dobila mogućnost za 4G mrežu”, rekla je Matićeva.\nInače, nedavno su sva tri mobilna operatera, Telekom Srbija, Telenor i Vip mobajl dobila frekvencije koje im omogućavaju uvođenje četvrte generacije mobilne telefonije. „4G je definitivno pred našim vratima i svi se radujemo tom događaju“, rekla je Matićeva.\nVIP, Telenor i Telekom su se obavezali da će u najkraćem mogućem roku pružiti 4G uslugu na domaćem tržištu, rekla je ona ističući da su neki tu uslugu spremni da ponude verovatno već u aprilu, a neki u maju. „Rok je od trenutka prodaje bio dva meseca, već je prošlo mesec dana, i mislim da će se već u aprilu pojaviti, možda ne kod svih operatera jer to sad zavisi od njihove spremnosti, ali svakako će se 4 G usluga pojaviti tokom aprila u Srbiji“, navela je Matićeva.\nOd trenutka prodaje spektra rok za uvođenje ove usluge je dva meseca. Pola tog vremena je već prošlo i mislim da će se, iako možda ne kod svih, 4G usluga pojaviti tokom aprila u Srbiji, što naravno zavisi od spremnost operatora, navela je.\nTri mobilna operatera u Srbiji na javnoj aukciji u Republičkoj agenciji za elektronske komunikacije i poštanske usluge (Ratel) kupile pravo korišćenja po dva radiofrekvencijska bloka po ceni od 3,5 miliona evra po bloku, što je ukupno 21 milion evra koji će biti uplaćeni u budžet Srbije.\nPonude mobilnih operatera otvorene su 9. februara, nakon čega ih je pregledala Komisija za sprovođenje postupka javnog nadmetanja, koja je utvrdila je da su svi ponuđači imali ispravne finansijske ponude.\nOd aprila 4G mreža u Srbiji? was last modified: March 23rd, 2015 by Redakcija\n4G4G mrežeTatjana MatićTelekom-SrbijaTelenorVip\nLG i Google prave novi Nexus


Beta 13. aprila 2017. 10:35\nUdruženje novinara Srbije (UNS) saopštilo je danas da se kategorički protivi narušavanju privatnosti novinara i da osudjuje postupak šefa poslaničke grupe Srpske napredne stranke Aleksandra Martinovića koji političku delatnost članova porodica novinara koristi za napad na kolege.\nU saopštenju UNS je naveo da se energično protivi i pokušajima opozicije da diskredituje novinare na osnovu zanimanja njihovih bračnih drugova ili njihovih političkih karijera.\nUNS je dodao da je i ranije bio prisiljen da diže glas u odbranu urednice Radio-televizije Srbije Olivere Kovačević, koja se ne nalazi ni u kakvom sukobu interesa i da je sada ista zaštita potrebna i njenoj koleginici Ivani Čkonjević.\n„Neistinite su tvrdnje opozicije i bliskih joj novinara da koleginica Čkonjević, po Kodeksu novinara Srbije, ne bi smela da intervjuiše predsedničke kandidate jer je udata za bivšeg poslanika SNS. Po tom naopakom tumačenju Kodeksa, ni Nataša Jeremić nije smela da bude urednica Dnevnika RTS-a dok je njen suprug bio ministar spoljnih poslova“, naveo je UNS.


Dabović umjesto Nrekića, Sulejmani mijenja Čapunija – Borba\n“Odbor je kompletiralo materijal za sjednicu Skupštine Opštine. Sada ostaje da se materijal prevede, podijeli odbornicima i sazove sjednica”, kazao je Čapuni Vijestima.\nNakon dva neuspješna pokušaja, Odbor za izbor i imenovanje SO Ulcinj, danas je konstatovao prestanak mandata predsjedniku Opštine Ljoru Nrekiću i ostavku predsjednika Skupštine Ilira Čapunija, saznaju Vijesti.\nNa sjednici su utvrđeni i predlozi novih kandidata za visoke funkcije- glavni gradski arhitekta Aleksandar Dabović trebalo bi da zamijeni Nrekića na funkciji predsjednika Opštine dok je za nasljednik Čapunija predložen Hadži Sulejmani.\nPredsjednik Odbora Sabri Salaj kazao je da će Skupštini materijal za sazivanje sjednice, dostaviti tokom naredne sedmice.\n“Odbor je kompletiralo materijal za sjednicu Skupštine Opštine. Sada ostaje da se materijal prevede, podijeli odbornicima i sazove sjednica”, kazao je Čapuni Vijestima. Naveo je da je sa Nrekićem dogovorio da sjednicu sazove čim to dozvoli njegova zdravstvena situacija.\n“Neumjesni su zahtjevi iz aktuelne većine za ubrzanje okončanja mandata osobe koja se bori sa CoVID19 virusom”, kazao je Čapuni.\nNrekić je 30.januara 2021, napunio 67 godina života i više od 15 godina staža, čime je stekao uslove za starosnu penziju.\nČapuni je ostavku na mjesto predsjednika SO ponudio nedavno, nakon što je Forca napustila koaliciju sa DPS i njegovim partnerima na državnom i lokalnom nivou- DP, DUA, SD i BS.\nU Zakonu o radu u članu 164, stavu 1, piše “da radni odnos prestaje po sili zakona kad zaposleni navrši 67 godina života i najmanje 15 godina staža osiguranja, danom dostavljanja konačne odluke zaposlenom”.


Prevođenje sa nemačkog na italijanski jezik\nPrevod sa nemačkog na italijanski\nPrevod sa nemačkog na italijanski jezik - Audio verzija\nBesplatni online prevod sa nemčkog na italijanski jezik\nZa online prevod sa nemčkog na italijanski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nPrevođenje sadržaja sa nemačkog na italijanski jezik je još jedna u nizu usluga zbog kojih nam se vrlo često obraćaju klijenti sa svih strana sveta. A kako su u našem timu i prevodioci i sudski tumači čitav proces je u velikoj meri olakšan, budući da klijenti na jednom mestu dobijaju dokument koji je sa pravne tačke gledišta potpuno isti kao i bilo koji drugi originalan dokument.\nOvera pečatom zvaničnog sudskog tumača je najvažnija kada je reč o prevodima bilo kog ličnog ili poslovnog dokumenta, jer se jedino dokument koji je na taj način overen smatra važećim u zakonskom smislu, pa ga klijent može predati bilo kojoj nadležnoj službi.\nAko vas zanima da li će za overu vaših dokumenata biti zadužen sudski tumač za nemački ili sudski tumač za italijanski jezik znajte da to zavisi samo od vašeg zateva, to jest da li se dokumenta prevode sa nemačkog na italijanski ili sa italijanskog na nemački.\nImajte na umu da ste u obavezi da priložite i originalan dokument na uvid prilikom slanja materijala , jer ovlašćeni sudski tumač mora da ga uporedi sa prevodom i uveri se da su istovetni. Što se tiče dostave dokumenata na prevod, možete ih doneti lično u bilo koju od preko 20 poslovnica, koliko ih za sada ima Prevodilački centar Akademije Oxford na teritoriji Srbije. Ako vam to ne odgovara, možete ih poslati preporučenom pošiljkom preko "Pošte Srbije", odnosno preko bilo koje kurirske službe. Imate mogućnost i da zahtevate da prevod i overu izradimo u vrlo kratkom roku, pa samo u tom slučaju materijal možete poslati na naš meil, ali ipak morate naknadno da dostavite i originalan dokument na uvid.\nNa zahtev klijenata, prevodimo sve vrste i ličnih i poslovnih dokumenata, ali i sve tipove ugovora, tekovine Evropske Unije, sudska rešenja, presude i sva dokumenta koja se predaju nadležnim službama, kao što su uverenja, izjave, potvrde i saglasnosti (potvrda o slobodnom bračnom stanju, uverenje o nekažnjavanju, potvrda o stanju računa u banci, potvrda o stalnom zaposlenju, uverenje o neosuđivanosti i druga).\nSa nemačkog na italijanski prevodimo i: rešenja o osnivanju preduzeća, fakture, bilanse stanja i uspeha, sertifikate, osnivački akt preduzeća, ali i sve vrste poslovnih izveštaja, poput godišnjih i revizorskih izveštaja, statute, uverenja i ostala poslovna dokumenta.\nOd ličnih dokumenata, tu su prevodi: vozačke i saobraćajne dozvole, pasoša, uverenja o državljanstvu, lične karte, potvrde o prebivalištu i ostala dokumenta koja se smatraju ličnim. Sa nemačkog na italijanski prevodimo i diplomu i dodatak diplomi, prepise ocena, seminarske i diplomske radove, svedočanstva završenih razreda osnovne i srednje škole, nastavne planove i programe fakulteta i druga dokumenta iz oblasti obrazovanja.\nKod nas vas očekuju i prevodi naučnih radova, rezultata naučnih istraživanja, medicinske, tehničke i dokumentacije za tender, ali i građevinske projekte, lekarske nalaze, specifikacije farmaceutskih proizvoda, te uputstva za rukovanje i uputstva za lekove i karakteristike proizvoda.\nPrevod marketinških materijala sa nemačkog na italijanski jezik\nPrevodioci i sudski tumači koji su u timu Prevodilačkog centra Akademije Oxford su se specijalizovali i za prevođenje reklamnih materijala, tako da osim vizit kartica, svim zainteresovanim klijentima nudimo i prevod flajera, PR tekstova, ali i kataloga proizvoda i usluga, brošura, te reklamnih letaka i plakata i to po najboljim uslovima, kako u pogledu cena, tako i u pogledu brzine izrade. Nemate razloga za brigu, jer su naši prevodioci dovoljno stručni i iskusni da svaku reklamnu poruku iz originalnih materijala prilagode i prenesu i u prevodu.\nSa nemačkog na italijanski prevodimo čak i sajtove i to uz svo poštovanje pravila SEO (Search Engine Optimisation), ali i softvere, odnosno programe i aplikacije, te online prodavnice i online kataloge, kako proizvoda, tako i usluga, bez obzira koliko bili kompleksni.\nPrevod udžbenika sa nemačkog jezika na italijanski\nPrevodi udžbenika za osnovne i srednje škole, te fakultete su među vrlo traženim uslugama kada je prevođenje sa nemačkog na italijanski u pitanju. A osim toga prevodioci i sudski tumači Akademije Oxford prevode i sve vrste knjiga, od beletristike preko proze i romana, pa čak i poeziju, ali i novinske članke i popularne, ali i naučne časopise.\nUz sve navedeno, sa nemačkog na italijanski vršimo prevođenje i tekstova iz različitih oblasti, bez obzira na njihovu složenost ili dužinu. Osim onih koji obrađuju temu iz oblasti turizma, specijalizovani smo i za prevođenje tekstova iz sledećih oblasti: prirodnih nauka, ekologije i zaštite životne sredine, ekonomije, društvenih nauka, finansija, medicine, informacionih tehnologija, bankarstva, prava, sociologije, politike, psihologije, finansija, građevinske industrije, menadžmenta, komunikologije i mnogih drugih.\nPrevođenje serija sa nemačkog na italijanski jezik\nAko ste zainteresovani za profesionalno prevođenje serija sa nemačkog na italijanski došli ste na pravo mesto, jer kod nas osim prevoda svih video i audio materijala možete po povoljnoj ceni i relativno brzo da dobijete i uslugu titlovanja, odnosno sinhronizacije. Osim serija, prevodimo i igrane, animirane, ali i crtane i dokumentarne filmove, te emisije i reklamne poruke.\nNudimo vam i iznajmljivanje odlične opreme za simultano prevođenje i to po najboljim uslovima, ali i uslugu usmenog prevođenja. Nakon što nam dostavite sve potrebne detalje o događaju za koji vam je potrebna usluga usmenog prevoda ili iznajmljivanje opreme, poslaćemo vam ponudu sa našim predlogom da li je bolje da angažujete prevodioce specijalizovane za šapatno, simultano ili konsekutivno prevođenje.\nPored ostalog, u slučaju da niste zadovoljni prevedenim sadržajem koji je radio neko drugi, možemo za vas da izvršimo redakturu takvog sadržaja i omogućimo vam da dobijete prevod koji će zadovoljiti vaše zahteve i očekivanja.\nPoslovnica nemački na italijanski italijanski na nemački\nJagodina 1500 1790 1500 1790\nParaćin 1500 1790 1500 1790\nBeograd 1500 1850 1500 1850\nNovi Beograd 1500 1850 1500 1850\nBanovo Brdo 1500 1850 1500 1850\nMladenovac 1500 1790 1500 1790\nKragujevac 1500 1790 1500 1790\nNiš 1500 1790 1500 1790\nLeskovac 1500 1790 1500 1790\nSombor 1500 1790 1500 1790\nĆuprija 1500 1790 1500 1790\nČačak 1500 1790 1500 1790\nKraljevo 1500 1790 1500 1790\nPožarevac 1500 1900 1500 1900\nSmederevo 1500 1850 1500 1850\nUžice 1500 1790 1500 1790\nNovi Sad 1500 1790 1500 1790\nPančevo 1500 1790 1500 1790\nZemun 1500 1850 1500 1850\nZrenjanin 1500 1850 1500 1850\nŠabac 1500 1790 1500 1790\nNovi Pazar 1500 1700 1500 1700\nValjevo 1500 1850 1500 1850\nBor 1500 1790 1500 1790\nVoždovac 1500 1850 1500 1850\nZaječar 1500 1790 1500 1790\nSremska Mitrovica 1500 1790 1500 1790\nRuma 1500 1790 1500 1790\nSubotica 1500 1790 1500 1790\nKruševac 1500 1790 1500 1790\nVranje 1500 1790 1500 1790\nInđija 1500 1790 1500 1790\nVršac 1500 1790 1500 1790\nPirot 1500 1790 1500 1790\nStara Pazova 1500 1790 1500 1790\nAranđelovac 1500 1790 1500 1790\nZvezdara 1500 1850 1500 1850\nObrenovac 1500 1850 1500 1850\nKikinda 1500 1790 1500 1790\nza nemački i italijanski jezik


SIVAC.NET & SEVERTRANS\nPoštovani sugrađani, sa izuzetnim zadovoljstvom Vas obaveštavamo da su SIVAC.NET i kompanija AD Severtrans iz Sombora, u avgustu 2009., sklopile Ugovor o saradnji kojim je omogućena prodaja svih vrsta karata za usluge prevoza koje nudi ova renomirana autoprevozna kompanija.\nU prostorijama SIVAC.NET-a možete kupiti sve vrste mesečnih karata za đake i radnike, kao i karte za sve relacije u Srbiji i inostranstvu.\nCene karata su identične onima koje su i na blagajni centralne Severtransove autobuske stanice u Somboru, sa jednom bitnom razlikom, Vi ste nama uvek prvi na redu. Nema čekanja i odlaska u Sombor radi rezervacije i kupovine bilo koje karte za prevoz ovim autoprevoznim preduzećem.\nKao primer, izdvojili smo neke od nama interesantnih cena karata, a vi izaberite ili nas kontaktirajte da se zajedno opredelimo za najpovoljniju varijantu Vašeg putovanja.\nCENE KARATA ZA FEBRUAR 2010. GODINE\nSivac - Vrbas\nSivac - Sombor\nSivac - Novi Sad\nSivac - Beograd\nPenzioneri i vojnici ostvaruju popust na mesečne karte (kao đaci i studenti).\nVikend mesečne karte važe petkom, subotom i nedeljom.\nKupovinom mesečne karte dobijate plastificiranu karticu sa Vašim podacima i slikom. Nije potrebno da donosite sliku, mi ćemo Vas uslikati i u "najboljem svetlu", u digitalnoj formi vaša slika biće otisnuta na plastičnoj kartici. Izrada godišnje karte se naplaćuje 400 dinara (po cenovniku autoprevoznika), a samo u SIVAC.NET-u uz mesečnu kartu dobićete i privezak, kožnu futrolicu sa logotipom Severtransa i 4 vaše slike potpuno besplatno.\nVaše je samo da odaberete koja Vam relacija i cena odgovara i dođete u prostorije SIVAC.NET-a, Maršala Tita 235b (kod NIS-ove benzinske pumpe) u Sivcu.


Zvezda trijumfovala u Kuli, pobede favorita u Kupu Srbije\nNa mečevima 1/16 finala Lav Kupa Srbije Crvena zvezda je pobedila Hajduk u Kuli sa 0:2, OFK Beograd je uspeo da trijumfuje u Inđiji sa 2:3, Vojvodina je eliminisala Čukarički sa 0:1, Rad je istim...\nCrvena Zvezda očekuje osvajanje Kupa Srbije\n"Ambicija Crvene Zvezde je da ove godine odbrani trofej Kupa Srbije koji je osvojila prošle godine", rekao je danas trener fudbalskog kluba Crvena Zvezda Aleksandar Janković.\nSutra sedam utakmica osmine finala Kupa Srbije\nBranilac trofeja u Kupu Srbije Crvena zvezda sasta'e se sutra u osmini finala sa Hajdukom u Kuli.\nJanković: Dobrih samo pola sata\nTrener fudbalera Crvene zvezde Aleksandar Janković izjavio je danas je da je zadovoljan igrom svog tima u prvih pola sata utakmice sa Hajdukom iz Kule, kao i načinom na koji su se crveno-beli...\nMudrinski srušio Hajduk u Kuli\nFudbaleri Crvene zvezde savladali su Hajduk minimalnim rezultatom 0:1, pred praynim tribinama u Kuli u premijernom meču 6. kola Jelen Superlige Srbije.\nJanković: Biće teško u Kuli, ali idemo na pobedu\nHajduk nemoćan da spreči dolazak "Delija"\nKomesar za bezbednost Hajduka Milan Sredanović rekao je danas agenciji "Beta" da ne zna kako da spreči navijače Crvene zvezde da uđu na stadion u Kuli u šestom kolu fudbalske Super lige.\nKasalica: Očekujem neugodno gostovanje u Kuli\nFudbaler Crvene zvezde Filip Kasalica rekao je danas pred utakmicu protiv njegovog nekadašnjeg kluba Hajduka da crveno-bele u kuli očekuje tradicionalno nezgodno gostovanje.\nVermezović: Sledi utakmica koja se ne preskače\nTrener Partizana Vladimir Vermezović smatra da je njegova ekipa ubedljvom pobedom nad Hajdukom (5:2) poslala najbolji mogući poziv navijačima da napune stadion na prvom meču Lige Evrope sa...\nVermezović: Nezgodan rival, imamo šta da naučimo\nTrener Partizana Vladimir Vermezović rekao je da su njegovi fudbaleri pobedili "nezgodnog" rivala u meču s Hajdukom iz Kule, kao i da će i on i igrači moći nešto da nauče iz tog duela.


Novi šef stručnog štaba FK Ozren - Vesti TV Sokobanja\nUpravni odbor FK Ozren, na sednici održanoj u petak, za šefa stručnog štaba imenovao je Ljubišu Kneževića, fudbalskog trenera iz Beograda, inače bivšeg igrača i dugogodišnjeg golmana Ozrena\n27.12.2011. VEST - FK Ozren\nPredsednik FK Ozren Milija Milenković rekao je da je za sve u klubu ovo bila teška godina i pored povratka prvog tima u Pomoravsko-timočku zonu. Po završetku jesenjeg dela prvenstva, na kormilo kluba je došao bivši igrač kluba, fudbalski trener iz Beograda Ljubiša Knežević, koga tek očekuje ozbiljan rad. Milenković je dodao da bi uz bolju saradnju sa klubovima iz Opštinske lige, odnosno prelaskom njihovih mladih i talentovanih igrača u Ozren, klub mogao mnogo bolje da radi. On je posebno pohvalio mlađe selekcije, a posebno mlađe petliće koji su pokazali raskošan talenat i završili na prvom mestu u ligi na nivou Zaječarskog okruga\n26.12.2011. VEST - FK Ozren\nUpravni odbor FK Ozren, na sednici održanoj u petak, za šefa stručnog štaba imenovao je Ljubišu Kneževića, fudbalskog trenera iz Beograda, inače bivšeg igrača i dugogodišnjeg golmana Ozrena. Ostali treneri koji su radili ostaju u klubu sa obavezama koje su imali do sada. Upravni odbor je razmatrao i verifikovao izveštaje o radu Upravnog odbora, prvog tima i mlađih selekcija i uputio ih Skupštini kluba na usvajanje.


Ne razmišlja se o uvođenju vanrednog stanja ili policijskog časa\nPostoje mere i moramo od sredine do sredine uvoditi zaoštravanje i ublažavanje mera u zavisnosti od situacije\nEpidemiolog Branislav Tiodorović izjavio je danas da se ne razmišlja o ponovnom uvođenju vanrednog stanja ili policijskog časa zbog epidemije korona virusa, ali da će najverovatnije biti doneta mera obaveznog nošenja maski u javnom prevozu, tržnicama, pijacama i zatvorenom prostoru uopšte.\nKako je rekao za televiziju Prva treba ozbiljno shvatiti da skupovi, bilo utakmice ili žurke, kao i okupljanja, takođe doprinose širenju virusa, što posebno treba da shvati mlađi deo populacije.\n"Nema opravdanja za uvođenje vanrednog stanja. Postoje mere i moramo od sredine do sredine uvoditi zaoštravanje i ublažavanje mera u zavisnosti od situacije", rekao je Tiodorović, koji je i član Kriznog štaba.\nOn je pojasnio da rezultati poslednjih dana navode da se razmišlja o pooštravanju mera za sprečavanje širenja korona virusa.\n"Na žalost maske, distanca, pranje ruku, dezinfekcija nisu dovoljno na nivou u celoj Srbiji kao što bi to trebalo da bude", pojasnio je on i dodao da u Beogradu, Novom Pazaru, Tutinu situacija ide ka nepovoljnoj.\nSituacija u tim sredinama nas dovodi u situaciju da razmišljamo o pooštravanju određenih mera.


Predložen budžet od 664 miliona dinara - JuGmedia\nLEBANE – Budžet opštine Lebane za 2015. godinu trebalo ni da iznosi 664.151. 284 dinara, složili su se danas članovi Opštinskog veća, koji su raspravljali i o drugim pitanjima.\nIzmeđu ostalog, usvojeni su predlozi odluka o dugoročnom zaduživanju budžeta opštine radi finansiranja kapitalnih investicionih rashoda i politike poljoprivrednog razvoja, kao i o korišćenju sredstava budžetskog fonda za zaštititu životne srednine u 2015. godini.\nOpštinski većnici usvojili su zahtev JP Direkcija za planiranje i izgradnju za davanje ovlašćenja za preuzimanje obaveze Mesne zajednice Lebane za javnu rasvetu i njeno izmirivanje na šest mesečnih rata, a usvojen je i predlog pravilnika o izmeni i dopuni Pravilnika o unutrašnjoj organizaciji i sistematiuzaciji radnih mesta u opštinskoj upravi.\nNa ovom zasedanju lebanskoj OŠ Vuk Karadžić odobreno je uvođenje jednosmenske nastave u 2015. godini.


UNHCR: Apel evropskim zemljama da ulože više napora da zaštite decu izbeglice i migrante i pruže im pomoć - Dijalog.net\nNaslovna Politika UNHCR: Apel evropskim zemljama da ulože više napora da zaštite decu izbeglice i migrante i pruže im pomoć\nBeograd, 14. oktobar 2019. – Evropske zemlje moraju intenzivirati napore da zaštite decu izbeglice i migrante koji su prešli ne samo težak i opasan put, već se i po dolasku u Evropu suočavaju sa opasnostima i nedaćama, među kojima nebezbedan smeštaj, pogrešno evidentiranje starosti, odsustvo adekvatne nege, apelovao je UNHCR, Agencija UN za izbeglice.\nNajnoviji izveštaj UNHCR-a Putevi očajnika navodi da je oko 80.800 ljudi stiglo u Evropu preko Mediterana od januara do septembra 2019.godine.\n„Širom Evrope, deca bez pratnje se često smeštaju u velike centre u kojima postoji minimalan nadzor čime bivaju izložena daljem zlostavljanju, nasilju i psihološkim pritiscima što povećava opasnost da nastave svoje putovanje ili nestanu.”\nVećinu onih koji su došli preko Mediterana ove godine primila je Grčka– više nego Španija, Italija, Malta i Kipar zajedno.\nMeđutim, prema podacima od kraja septembra, većina dece bez pratnje u Grčkoj i dalje je boravila u neadekvatnom smeštaju. Imajući u vidu krajnje rizične uslove sa kojima se suočavaju, UNHCR apeluje na evropske zemlje da otvore mesta za njihovo preseljenje kao gest solidarnosti, te da ubrzaju transfer dece koja mogu biti spojena sa svojim porodicama.\nUprkos brojnim pozitivnim koracima usmerenim na poboljšanje zaštite širom Evrope, izveštaj naglašava da su potrebni dodatni napori da bi se rešile neke od prepreka sa kojima se deca suočavaju.\nPrema podacima s kraja septembra, projekat je obezbedio staratelje za 995dece bez pratnje ili odvojene u putu. Uz to, pristup ove dece osnovnom i srednjem obrazovanju osiguran je treći put zaredom.\nPrethodno Ješić: Odluka o bojkotu doneta je stihijski i neorganizovano\nSledeće Turajlić: Ne verujem da bojkot može da bude sredstvo suprostavljanja vlasti\nLondon, 03. mart 2020. – Evropske zemlje zloupotrebljavaju zakone o imigraciji i antiteror…\nBeograd, 03. mart 2020. – Antimigrantski talas sve je glasniji u Srbiji. Iako je, prema po…\nTop Tags Društvo OCD Evropska komisija Vlada Republike Srbije vladavina prava Civilno društvo mladi Evropska unija Srbija i Evropska unija konkurs Pravosuđe evropske integracije mediji istraživanje lokalna samouprava


Da li je moralo tako: Državnu agenciju gase na 72. rođendan - Sputnjik Srbija\n06:23 09 Mart 2021\n15:27 04.11.2015 (osveženo 17:58 04.11.2015) Preuzmite kraći link\nZa razliku od državne agencije za koju ni u drugom krugu, po ceni od 380.000 evra, nije bilo zainteresovanih, drugi mediji privukli su veću pažnju kupaca, pa je tako Radio Šid pronašao nove vlasnike za 531.000 evra.\nPredsednik Sindikata Tanjuga ističe u razgovoru za Sputnjik da je izvesno da će Tanjug sutra prestati sa radom.\n„Imali smo sastanak sa zaposlenima i direktorkom koja je dobila informaciju da će takva odluka biti doneta na sednici Vlade. U ovom trenutku teško da bih mogao da opišem atmosferu u firmi. Zaposleni su i pored svega danas došli redovno na posao i trudimo se da do kraja ostanemo profesionalci, u vrlo teškim uslovima. Tanjug će prestati da postoji na 72. rođendan, a 180 zaposlenih od kojih je dve trećine fakultetski obrazovano ostaće bez posla.“\nDragišić napominje da je zaposlenima danas uplaćena novembarska plata, kao i da će im sigurno biti ponuđene otpremnine. U međuvremenu, Ministarstvo kulture i informisanja saopštilo je da je Vlada Srbije donela Odluku o pravnim posledicama prestanka JP Novinska agencija Tanjug, imajući u vidu da član 146. Zakona o javnom informisanju i medijima predviđa da Zakon o Javnom preduzeću novinske agencije Tanjug prestaje da važi datumom potpisivanja kupoprodajnog ugovora, odnosno najkasnije 31. oktobra 2015. godine.\nKako je navedeno, tokom prethodnih meseci Agencija za privatizaciju organizovala je dva javna poziva za prodaju Tanjuga, koji su proglašeni neuspešnim, jer nije bilo zainteresovanih kupaca. Odlukom Vlade, između ostalog se predviđa da će svi zaposleni dobiti otpremnine u skladu sa Programom za rešavanje viška zaposlenih u procesu privatizacije, kao i da će im biti plaćeno za rad i angažman u periodu do donošenja Odluke o pravnim posledicama prestanka Javnog preduzeća novinske agencije Tanjug, koja će biti objavljena u Službenom glasniku Republike Srbije.\nZaposleni u Tanjugu bez prava na besplatne akcije\nZa razliku od zaposlenih u svim ostalim medijima koji nisu privatizovani, gašenjem Tanjuga kao pravnog lica, zaposleni u toj agenciji biće onemogućeni da postanu vlasnici Tanjuga preuzimanjem kapitala firme bez naknade.\nNaime, Uredbom o prenosu kapitala bez naknade zaposlenima kod izdavača medija predviđeno je da „ukoliko do 31. oktobra 2015. godine kapital izdavača medija ne bude prodat, Agencija za privatizaciju donosi odluku o obustavi postupka privatizacije medija i nastavku postupka privatizacije medija prenosom kapitala bez naknade i odmah je dostavlja izdavaču medija“.\nImajući u vidu činjenicu da Zakon o javnom informisanju predviđa da Zakon o Tanjugu prestaje da važi 31. oktobra 2015. godine, a da je istovremeno Uredbom o prenosu kapitala određeno da se postupak besplatne podele akcija pokreće samo za one medije koji nisu privatizovani do istog tog datuma (31. oktobra 2015.), očigledno je da tvorci zakona, odnosno uredbe, za Tanjug zapravo nisu ni predvideli mogućnost besplatne podele akcija.\nVlada formira Biro za komunikacije?\nU medijskim krugovima uveliko se spekuliše da će ubrzo nakon odluke o gašenju Tanjuga Vlada formirati Biro za komunikacije u kome će biti angažovano znatno manji broj zaposlenih u odnosu na broj koji radi u državnoj agenciji.\nO ideji o vlasničkoj transformaciji Tanjuga u Biro govorilo se još pre nekoliko godina.\nNekadašnji ministar kulture i informisanja koji je tim sektorom upravljao pre aktuelnog ministra Ivana Tasovca, Dragan Kolarević, najavljivao je da će po nemačkom modelu umesto Tanjuga biti formiran Biro koji će obavljati poslove od neposrednog značaja za Vladu, prikupljajući i emitujući na više svetskih jezika informacije koje su u interesu Vlade Srbije.\notpremnine, gašenje, Tanjug, akcije, zaposleni, mediji, Srbija


"Besplatni" elektronski potpis koštaće 150 KM, a pečat 1.000 KM - Akta.ba\nVlada Republike Srpske dala je početkom ovog mjeseca saglasnost na Cjenovnik o visini naknada za usluge elektronske certifikacije certifikacionog tijela.\n21.11.2020. 08:09 / Izvor: capital.ba\nGrađani godinu i po čekaju na digitalni identitet, iz Vlade se pravdaju pandemijom virusa korona.\nPomoćnik ministra za informaciono društvo Denis Turkanović rekao je da će izdavanje digitalnih identiteta, odnosno elektronskog potpisa i pečata biti oslobođeno različitih administrativnih tereta. Istakao je da će podaci o pravnim licima, odnosno firmama, biti preuzeti od APIF-a, a podaci o građanima od MUP-a i da će građani zahtjeve podnositi samo sa ličnom kartom.\nUspostavljanje Nacionalnog centra za upravljanje digitalnim identitetima, vrijednosti 2,8 miliona KM, povjereno je kompaniji "Prointer ITSS" krajem 2018. godine. Rok isporuke hardverskog dijela projekta bio je 60 dana, a rok implementacije softverskog rješenja 180 dana.\nIsticano je da će nabavkom hardvera i softvera biti stvoreni preduslovi za izdavanje elektronskih potpisa i pečata. Rokovi za nabavku istekli su u avgustu prošle godine, a građani još nemaju digitalni identitet, već novi namet od Vlade RS.


Republika / KLINTONOVA SIKĆE: Amerika ne zaslužuje predsednika kao što je diktator Tramp!\nutorak, 13. 3. 2018.| 13:27\nKandidat demokrata za predsednika SAD 2016. godine Hilari Klinton izjavila je danas da SAD ne zaslužuje Donalda Trampa za predsednika, kao i da su ovo "opasna vremena".\nOna je to rekla na konferenciji u Mumbaju u Indiji, prenosi AP.\nPrema njenim rečima, republikanski predsednik ima afinitet da bude diktator i "stvarno voli svoje autoritarne pozicije i ponašanje".\nKako se navodi, Bela kuća nije komentarisala najnovije izjave bivše državne sekretarke.\nSAD Donald Tramp Amerika Predsednik SAD Hilari Klinton


Hajduković: Kandidovaću se za predsjednika - Vijesti.me\nSamSun 10 mjeseci i 1 nedelja\nObjasni ti glupom narodu....Ovaj narod ne moze da shvati da predsjednik moze da bude posten covjek, kome je interes drzave ispred partije i intersne grupe,koja vlada evo 30 g.Prije ce takvog na sprdnju uzet, nazalost.\nBrdjanin 9.1.2018 12:40\njakobinac 10 mjeseci i 1 nedelja\nEto to bi bila poenta.A njegov izbor bi pokazao da je CG sposobna da se slozi i stane iza ljudi koji simbolisu prave vrijednosti.\nTommy 10 mjeseci i 1 nedelja\nPitao bi se ipak više, jer ne mora da sluša šefa.\nStoik 10 mjeseci i 1 nedelja\nCitava opozicija treba da stane iza profesora Hajdukovica. U tom slucaju pobjeda je neminovna!\nStaviteMiTurpijuUlebac 10 mjeseci i 1 nedelja\nEvo i ja cu da se kandidujem\nMarinero 10 mjeseci i 1 nedelja\nKako su ga ubacili da uzme Ranku koji glas!


Lekar Majkla Džeksona optužen za ubistvo iz nehata\nLični lekar Majkla Džeksona, Konrad Marej, optužen je za ubistvo iz nehata pop zvezde. Kardiolog Marej bio je sa Džeksonom kada je pevač iznenada preminuo u pedesetoj godini. Prethodno je autopsijom Džeksonova smrt okvalifikovana kao “ubistvo”.\nMajkl Džekson je angažovao Mareja da bude njegov privatni lekar dok se pripremao za seriju koncerata u Londonu. Pevač je umro u svojoj kući u Los Andjelesu 25. juna 2009, od smrtonosne kombinacije lekova medju kojima je bio i snažni anestetik propofol.\nKonrad Marej priznaje da je Džeksonu davao taj lek zbog nesanice, ali tvrdi da nijedan lek koji je prepisao pevaču nije mogao da bude smrtonosan. Očekuje se da se Marej kasnije daans pojavi pred sudijom u Los Andjelesu.


Srbi u Crnoj Gori su već dvadeset godina predmet političkog šikaniranja i sistemske diskriminacije, tvrdi u intervjuu za Sputnjik Vladimir Leposavić, predavač na univerzitetima u Beogradu i Podgorici, kojem je nedavno u izdanju Matice srpske objavljena druga knjiga: „Uhvaćeni u vršenju svojih prava“.\nČeški predsednik Miloš Zeman smatra da u jeku pojačane pretnje od terorističkih napada građani treba da imaju veća prava kada je u pitanju kupovina oružja.\nU večerašnjem izdanju emisije „Sputnjik intervju“ naučna saradnica Instituta za političke studije dr Bogdana Koljević komentarisaće aktuelne događaje u nedelji iza nas.\nVučić: Neka nas Hrvati puste i ne diraju\nSamo neka nas puste i neka nas ne diraju, a mi nećemo nikoga kritikovati i napadati, izjavio je premijer Srbije Aleksandar Vučić, i dodao da ne brine zbog pretnji i kritika, već da je zabrinut zbog prava Srba u Hrvatskoj.\nDvanaest zemalja EU se sprema da blokira nove mere Evropske komisije o radnicima na privremenom radu, ocenjujući da služe isključivo interesima zapadnih članica. Borba u Briselu bi mogla još više da produbi podelu između istoka i zapada EU.


LEKCIJA IZ ČASTI Uprkos provokaciji, srpski fudbaleri sve vrijeme štitili albanske igrače! – Zvornik Danas\nNaslovna/SPORT/LEKCIJA IZ ČASTI Uprkos provokaciji, srpski fudbaleri sve vrijeme štitili albanske igrače!\nNeredi na stadionu Partizana nisu pomutili čojstvo i junaštvo fudbalerima Srbije, koji su uprkos provokaciji sa zastavom „velike Albanije“ ostali pribrani i pokazali se kao veliki ljudi.\nNeredi na stadionu Partizana nisu pomutili čojstvo i junaštvo fudbalerima Srbije, koji su uprkos provokaciji sa zastavom „velike Albanije“ ostali pribrani i pokazali se kao veliki ljudi, prenosi beogradski Blic.\n– Nama je najbitnije da smo kao ekipa sve vreme bili uz reprezetantivce Albanije i pružali im podršku. Ostaje žal što je fudbal završio u drugom planu – rekao je kapiten „orlova“ Branislav Ivanović.\nIako je na terenu u Humskoj zavladao haos posle epizode sa dronom i zastavom, zbog čega je utakmica prekinuta, naši igrači su se ponašali za ponos!\nNekoliko navijača uletilo je na teren i otimalo se za zastavu sa igračima Albanije, koje su naši igrači sve vrijeme štitili i širili ruke kako bi zaustavili nerede.\nAleksandar Kolarov prvi se našao usred haosa i potrčao da zaštiti gostujuće igrače.\nLazar Marković (u narandžastom prsluku) štiti kolegu iz albanskog tima\nNjemu je među prvima u pomoć pritekao i Lazar Marković.\nTenzije je smirivao i naš golman Vladimir Stojković, zajedno sa ostalim saigračima, i pričao sa kolegom Berišom.\nPrilikom drugog upada navijača sa tribina, Danko Lazović ga je zaustavio i uputio van terena.\nNaš lijevi bek i član Mančester sitija najviše se trudio, pa je zagrlio albanske fudbalere prilikom odlaska u tunel i rukom pokazivao navijačima da se smire.\nTako su fudbaleri Srbije u opštem haosu ostali pribrani i pokazali kako se treba ponašati u ovakvim situacijama.\nAlbanske fudbalere dočekale hiljade obožavalaca u Tirani sreći zbog nereda\nUtakmica prekinuta – misija ispunjena!\nFudbaleri albanske reprezentacije su posle prekida utakmice Srbija – Albanija u veselom raspoloženju otišli na aerodrom „Nikola Tesla“, gdje su prije čekiranja pušili cigarete i fotografisali se, uz glasan smjeh.\nIako je let albanske reprezentacije bio zakazan za 1.10 sati, zbog incidenata na terenu on je pomjeren, tako da su igrači čekali na stadionu u Humskoj prije nego što su direktno otišli na aerodrom „Nikola Tesla“, da bi konačno oko 1.30 sati odletjeli za Tiranu.\nFudbaleri Albanije su stigli na aerodrom u pratnji brojnih policijskih snaga, među kojima su bili i pripadnici specijalnih jedinica.\nKada su fudbaleri Albanije stigli na aerodrom u Tirani, tamo su ih dočekale hiljade obožavalaca.\nalbanija fudbaleri prekid srbija\nĐoković četvrti put uzastopno najbolji sportista Balkana\nPrvo mjesto za Drobnjaka na Internacionalnom kikboks turniru


Enterprise i javni sektor - Positive\nPočetna » Enterprise i javni sektor\nSavremena preduzeća u značajnoj meri zavise od planski, kvalitetno i efikasno organizovane IT službe. U cilju optimalne raspodele postojećih resursa u okviru preduzeća, Positive je razvio set usluga koje pružaju pomoć zaposlenim u IT sektoru preduzeća, baveći se procesima za koje postoji potreba, a prepuštajući zaposlenima u IT sektoru mogućnost da se bave razvojnim ili drugim projektima koji su u interesu napretka preduzeća. Na ovaj način, sinergijom zaposlenih u IT sektoru preduzeća i Positive-a, omogućena je istinska digitalna transformacija i unapredjenje poslovnih procesa preduzeća baziranih na IT podršci. Positive sve svoje usluge vrši u skladu sa ISO standardima, naročito u oblasti organizacije, bezbednosti i kontinuiteta poslovanja, primenjujući u svom radu i najbolje prakse ITIL standarda . Positive pruža usluge u svim fazama razvoja poslovnih procesa, od modelovanja i reinženjeringa, preko uskladjivanja sa ISO standardima 9001, 27001, 20000-1 i 22301, do pomoći u modelovanju potreba integrisanog informacionog sistema. Obezbeđuje zatim, sve potrebne elemente infrastrukture, kao i stručnu pomoć pri donošenju ključnih odluka u pomenutim oblastima.\n„Etički haking“ predstavlja simulaciju napada na informacioni sistem kompanije od strane proverenih, dobronamernih i stručnih timova, koji će otkriti bezbednosne slabosti informacionog sistema, dati preporuke za unapređenje bezbednosti i zajedno sa klijentom raditi na njihovoj primeni.\nDa bi lokalne računarske mreže mogle da zadovolje rastuće potrebe informacionih sistema, neophodno je da budu projektovane tako da mogu bez problema da omoguće kako dodavanje novih korisnika tako i dodavanje novih servisa.\nPositive je razvio uslugu SAM (Software Asset Management) – upravljanje softverskom imovinom kompanije. U uslovima tržišta u Srbiji, najčešće prednosti za kompaniju koja koristi ovu uslugu su provera legalnosti softvera u upotrebi i optimizacija vrste programskih paketa i broja licenci, na način na koji je moguće ostvariti značajnu uštedu bez uticaja na kvalitet poslovnih procesa kompanije.


Vesti online / Vesti / Srbija / Istina i dalje u magli\nPosmrtni ostaci Slađane Stanković i Jovice Stepića dopremljeni su preksinoć avionom u Beograd. Javnost je i dalje uskraćena za odgovore na niz pitanja vezanih za otmicu dvoje službenika srpske ambasade u Libiji i njihovo ubistvo.\nPosmrtni ostaci Slađane Stanković i Jovice Stepića\nSa stopostotnom sigurnošću ne može se reći ni da su oni stradali u američkim napadima na bazu Islamske države kod libijskog grada Sabrate. Zbog toga je Beograd, odmah po dopremanju njihova tela prosledio na VMA, na novu obdukciju koja je, prema rečima generalnog sekretara MIP-a Veljka Odalovića, trajala cele noći. U rezultatima obdukcije urađene u Tripoliju nije naveden uzrok smrti, već su samo opisane povrede.\nSve vreme se mutni tokovi trgovine oružja provlače kao mogući motiv otmice srpskih državljana. Nekadašnji direktor državne firme koja se bavi trgovinom oružja Jugoimport SDPR Stevan Nikčević, juče je rekao da je Slobodan Tešić, koji se takođe bavi ovom vrstom trgovine, skinut sa crne liste UN trgovaca oružjem.\nI dalje se zvanično ne zna zašto su 8. novembra prošle godine službenici srpske ambasade oteti, i da li su otmičari od države Srbije tražili otkupninu.\nSrpski mediji su pisali da je otmicu izvela kriminalno-vojna formacija čije je uporište u Sabrati, a čiji je vođa izvesni Ahmed Abaši, koji saradnju sa Islamskom državom dobro naplaćuje.\nKljučni čovek koji raspolaže sa najviše informacija je ambasador Oliver Potežica, ostao je u Libiji, ali će prema rečima ministra Dačića, biti povučen. Ostaje nejasno zašto nije povučen odmah posle otmice, pogotovu što su ambasadora mediji počeli da sumnjiče za umešanost u kriminalne radnje, od preprodaje pasoša do ilegalne trgovine lekovima i medicinskim materijalom.\nNi Dačić, ni Odalović (koji je bio operativno angažovan u pokušaju da se oteti Srbi oslobode) nisu odgovorili na pitanje kako je Potežica pravdao svoju odluku da se sa službenicima ambasade, vozačem i vezistom, članovima svoje porodice, suprugom i dva sina, i jednim još uvek neidentifikovanim Libijcem, uputi ka Tunisu preko Sabrate, krajnje rizičnog područja zbog brojnih bandi i terorista.\n* FOTO: Avion sa telima diplomata sleteo u Beograd\nOdalović kaže da je ambasador rekao da je krenuo sa porodicom u nameri da ih preko Tunisa vrati za Beograd. Ali nije objasnio zašto je sa njim na privatni put krenulo i dvoje službenika ambasade i to u vozilu namenjenom za ambasadora. Aktivni diplomata koji je želeo da ostane anoniman kaže za "Vesti" da je moguće da je Slađana, vezista i računopolagač, krenula na put jer je trebalo preuzeti novac koji Srbija šalje za potrebe ambasade, a koji zbog nedostataka platnog prometa nisu mogli preuzeti u Tripoliju. Gostujući juče na TV Pink, Odalović je tu mogućnost odbacio, jer je nekoliko dana pre otmice, novac već bio preuzet.\nAlibi za Potežicu\nOd jutarnjeg nastupa na TV Pink kada je rekao da ne zna zašto Potežica nije tražio dozvolu od Beogradu za napuštanje Libije, ministar Ivica Dačić je u večernjim satima, kada je gostovao na RTS, iznenada došao do novih saznanja. U utorak je došao do dokumenta u kojem se vidi da je još 2012, kada je ministar bio Vuk Jeremić, doneta odluka da ambasador u Libiji može bez odobrenja Ministarstva da napušta Tripoli. Kako je moguće da je ta odluka iz bivše vlade bila važeća sve do danas, a da za nju ministar nije znao ni nakon otmice u novembru, Dačić nije objasnio.


Ruska policija uhapsila je u nedelju, 04.12., u centru Moskve više lidera neparlamentarne opozicije, koji su namjeravali da održe miting protiv glasanja na parlamentarnim izborima, ali za miting nisu imali dozvolu vlasti. Video: RSE, Ruski servis\nPriredio: Ognjen Zorić\nPartija „Jedinstvena Rusija“ premijera Vladimira Putina osvojila je 49,98 odsto glasova na izborima, čime je pretrpela veoma veliki pad u odnosu na prethodne izbore.\nIpak, stranka je uspela da dođe do same granice da obezbedi apsolutnu većinu u ruskoj Dumi, za šta je potrebno 50 procenata glasova.\nIako je predsednik Rusije i nosilac izborne liste Jedinstvene Rusije, Dmitrij Medvedev, tokom večeri nagovestio pobedu uz formiranje postizborne koalicije, u kasnijem obraćanju se ogradio izjavom da će „konačne zaključke izvući po objavljivanju zvaničnih rezultata izbora".\nStojeći uz Medvedeva, Putin je u izbornom štabu pokušao da rezultate predstavi ne tako lošim, dodavši da oni odražavaju realnu situaciju u državi.\n"Sudeći po ovim rezultatima, bićemo u mogućnosti da obezbedimo stabilan razvoj zemlje“, rekao je Putin.\nPremijer Vladimir Putin i predsednik Dmitrij Medvedev u izbornom štabu "Jedinstvene Rusije" u nedelju\nPredsedavajući ruske Državne dume Boris Grizlov bio je optimističniji i pobedu je proglasio dok su se glasovi još brojali. Osvrnuo se i na mali odziv birača, oko 50,4 odsto, za šta tvrdi da je posledica kampanje opozicionih stranaka koje su biračima "pokazivale da je sve loše".\n“Jedinstvena Rusija je pobedila! Ostvaren je veoma značajan rezultat. I dalje pratimo brojanje, uz nadu da ćemo osvojiti većinu mandata u Dumi. Dobili smo podršku birača i možemo da kažemo da Jedinstvena Rusija ostaje vladajuća partija!“ kazao je Grizlov.\nPrema podacima internet sajtu Centralne izborne komisije, na drugom mestu je Komunistička partija sa 19,95 odsto glasova, a slede Pravična Rusija sa 12,85 odsto i Liberalno-demokratska partija sa 11,95 osvojenih glasova.\nLider komunista Genadij Zjuganov, komentarišući rezultate, osvrnuo se na pad podrške Jedinstvenoj Rusiji.\n“Naši građani su odstupili od kursa vladajuće partije... Uprkos naporima da razbiju javno mnjenje, zemlja je odlučila da uskrati podršku Jedinstvenoj Rusiji, koja je zapravo poražena u svakom gradu širom države“, rekao je Zjuganov.\nVIDEO: Izbori u Rusiji\nSergej Mironov je nakon objave preliminarnih rezultata rekao da je zaovoljan uspehom Pravedne Rusije.\n“Još je rano da se govori o konačnim rezultatima, ali čini se da su dobri... možda ne tako dobri kako smo želeli, ali izgleda da se borimo za treće mesto i mislim da imamo šansu da ga osvojimo“, rekao je.\nPolitički analitičar Pavel Salin, ocenio je za Radio Slobodna Evropa da rezultati pokazuju da je društvo postalo nemirno.\n“Ovo nije potpuni poraz Jedinstvene Rusije, ali bi trebalo da bude ozbiljan alarm, ne samo za tu partiju, već za vlasti uopšte. U društvu se formiralo protestno raspoloženje, i takvo raspoloženje može biti naplaćeno od strane opozicionih partija“, rekao je.\nOstale tri stranke koje su učestvovale u trci za parlament, Jabloko, Patriote Rusije i Pravo delo ostali su daleko ispod cenzusa.\nRuska policija uhapsila je u centru Moskve više lidera neparlamentarne opozicije, koji su nameravali da održe miting protiv glasanja na parlamentarnim izborima, ali za miting nisu imali dozvolu vlasti. Jake policijske snage su, kako blokadom oko Manježnog trga, tako i hapšenjima, sprečile održavanje mitinga.


- Da su normalni uslovi, kao što nisu, zbog korone i celog ovog haosa sa pandemijom, ne bi bilo problema da bude kod kuće, ali svi smatraju da bi za nju bilo najbolje da se zaštiti od virusa u bolnici. Ipak je manja verovatnoća da tamo pokupi virus od nekog. Ovako, svaki dan izlazi iz stana na svež vazduh, da prošeta psa, pa se viđa sa familijom, često i fanovi znaju da je čekaju ispred zgrade, i veća je verovatnoća da dobije koronu - počinje priču izvor za "Svet" i dodaje da je Luna insistirala da Vaskrs i Prvomajske praznike provedu u Brusu, u prirodi.\n- Pošto je lepo vreme Luna je želela da odu negde u prirodu, a Markova majka živi u Brusu, imaju kuću sa dvorištem, priroda na sve strane, vazduh je svakako čistiji nego u Beogradu, pa joj je to putovanje prijalo, iako su se svi po malo pribojavali kako će podneti put. Markova majka Nedeljka potrudila se da ugodi snajki tako da joj ništa nije falilo i sve je bilo, što se kaže, po taman. Njih dve imaju lep odnos, super se slažu. Iako su i Gagi i Anabela želeli da budu sa njima za Vaskrs, nisu se ljutili niti pravili problem što je Luna želela malo da se skloni iz Beograda, ipak je viđaju u prestonici svakodnevno - zaključuje izvor pomenutog lista.


Potpisan Ugovor o realizaciji projekta obnove i unapređenja Projekta sanacije objekta Tehničke škole u Opštini Odžaci - www.025.rs\nwww.025.rs / ODŽACI / Potpisan Ugovor o realizaciji projekta obnove i unapređenja Projekta sanacije objekta Tehničke škole u Opštini Odžaci\nVlada Republike Srbije je Programom obnove i unapređenja objekata javne namene u javnoj svojini u oblasti obrazovanja, zdravstva i socijalne zaštite koji je donela u toku 2016.godine predvidela da:\n-investitorska prava, u ime i za račun Republike Srbije, za realizaciju projekata koji se odnose na objekte koji su u svojini Republike Srbije, do pravnosnažnosti upotrebne dozvole, vrši jedinica lokalne samouprave na čijoj teritoriji se nalazi objekat javne namene u javnoj svojini u oblasti obrazovanja, zdravstva i socijalne zaštite i sporta;\n– se sredstva za realizaciju Programa obezbeđuju iz međunarodne razvojne pomoći, finansijskih i nefinansijskih donacija i kredita, kao i iz budžeta Republike Srbije u skladu sa likvidnim mogućnostima budžeta i budžeta jedinica lokalne samouprave;\n– je nosilac realizacije programa jedinica lokalne samouprave, koja, po dobijanju obaveštenja od Kancelarije da su obezbeđena potrebna finansijska sredstva za realizaciju projekta pokreće, sprovodi postupak javne nabavke i zaključuje ugovor sa izvođačem radova uz potpis Kancelarije kao koordinatora;\n– u slučaju kada obezbedi potrebna finansijska sredstva, projektnu dokumentaciju za obnovu i unapređenje objekata javne namene u javnoj svojini u oblasti obrazovanja, zdravstva, socijalne zaštite i sporta može obezbediti i Kancelarija, uz saglasnost podnosioca zahteva čiji je projekat odobren za sprovođenje;\njedinica lokalne samouprave dostavlja Kancelariji radi plaćanja potpisan i overen zahtev za plaćanje sa dokumentacijom o realizaciji ugovora o javnoj nabavci;\nKancelarija vrši plaćanje na račun Izvođača radova, odnosno dobavljača odnosno pružaoca usluga, u skladu sa ugovorom o javnoj nabavci.\nU skladu sa Programom pripremljen je Projekat sanacije objekta Tehničke škole u Odžacima, čija je projektna vrednost 88.898.004,75 dinara (osamdesetosam miliona osamstodevedesetosam hiljada četiri dinara i sedamdesetpet para) bez pdv-a i čiju realizaciju sprovodi Opština Odžaci na čijoj teritoriji se vrši realizacija projekta sa obračunatim pdv-om.\nNa osnovu pomenutog Programa, Predsednica opštine Odžaci je danas potpisala Ugovor čiji je predmet uređivanje međusobnih prava i obaveza ugovornih strana u vezi sa prenosom i korišćenjem sredstava za realizaciju projekta obnove i unapređenja Projekta sanacije objekta Tehničke škole u Opštini Odžaci.\nTags: obnova, odžaci, Potpisan Ugovor, projekat realizacije, srednja tehnička škola, unapređenje\nIzložba povodom 100 godina postojanja FK „Tekstilac“


Dogovor na pomolu, još samo da stave potpis - ebart\n25. Jun 2015. godine\nPremijeri Kosova i Srbije Isa Mustafa i Aleksandar Vučić verovarno će u ponedeljka postići dogovor o svim pitanjima i potpisati "Brisel 2", piše Danas.\n"Beograd pred nemačku kancelarku Angelu Merkel, koja u Srbiju stiže 8. jula, mora da izađe sa dogovorom ako očekuje otvaranje prvih pregovaračkih poglavlja sa EU. Ukoliko Beograd bude insistirao i opstruisao dogovor sa Kosovom, poruke nemačke kancelarke neće biti nimalo prijatne i Srbija može biti sklonjena sa agende razgovora o nastavku evropskih integracija", saznaje Danas iz diplomatskih i izvora bliskih pregovaračkim timovima.\n"Nadam se napretku, jer se radi o važnim stvarima, ali da li smo blizu dogovora, ne mogu da se saglasim", izjavio je Vučić\nIzvori Danasa kažu da se može očekivati da će se premijeri saglasiti oko najvažnije teme, formiranja ZSO, odnosno do formulacije akcionog plana za njeno uspostavljanje sa jasnim aktivnostima, rokovima i obavezama koje dve strane treba da ispune.\nKako poše list, Kosovo će morati da izmeni zakonsku regulativu i podzakonske akte kako bi ZSO bila uspostavljena.\nVučić neće rizikuje poverenje Nemačke\nIz diplomatskih krugova se može čuti da niko ne veruje da bi premijer Srbije mogao da rizikuje poverenje Nemačke i kancelarke Merkel, koja prema planu u Beograd dolazi da podrži regionalnu saradnju i rezultate postignute u protekle tri godine, pogotovo u normalizaciji odnosa sa Kosovom.\nIskusne diplomate s kojima je Danas razgovarao kažu da Merkel očekuje rešenu situaciju vezanu za odnose sa Kosovom, bar kada je reč o prvom briselskom sporazumu.\nSagovornici lista ukazuju da i izjave premijera Srbije ukazuju na to da je Srbija spremna na sledeći korak i dogovor sa Kosovom.\nNaime, Vučić je posle razgovora u Briselu izjavio da će prva pregovaračka poglavlja o pristupanju Srbije EU biti otvorena do kraja godine bez obzira na to što u utorak u Briselu između Beograda i Prištine nije postignut konkretan dogovor o četiri ključne teme.\nSto odsto dogovor o svim pitanjima\nPremijeri Kosova i Srbije, Isa Mustafa i Aleksandar Vučić su se saglasili o svim pitanjima o kojima su razgovarali u utorak u Briselu, piše prištinski portal Koha.net, pozivajući se na izvore bliske jučerašnjem sastanku.\nZvanično, dvojica premijera su izjavila da nije postignut dogovor ni o jednom od pitanja o kojima se razgovaralo punih osam sati, ali da su se stavovi o njima približili.\nIzvori Koha.net bliski sastanku su informisali da su strane "sto odsto uspele da se dogovore o svim pitanjima" – Asocijaciji/Zajednici srpskih opština, o telekomunikacijama, o energetici i o uređenju mosta na Ibru, i da će u ponedeljak te sporazume dvojica premijera i potpisati.\n"Strane su se sto odsto složile o svim pitanjima o kojima se razgovaralo na jučerašnjem sastanku. U ponedeljak će se održati naredni sastanak na kojem će se sporazumi potpisati", rekao je izvor za Koha.net.\nIsti izvor je rekao da su svi sporazumi povoljni za Kosovo.\n"Mogu da garantujem da su pitanja o kojima je juče postignuta saglasnost, sporazumi koji će biti potpisani u ponedeljak, u korist Kosova. Ne mogu da iznesem detalje", rekao je izvor.\nPremijer Mustafa je rekao da su se stavovi dveju strana o svim temama o kojima se razgovaralo "dobro približili", ali je ukazao da radne grupe nastavljaju darade dok ne dođe do finalizacije sporazuma.


Cvijeće su položili i počast odali ministri u Vladi TK, predvođeni premijerom Denijalom Tulumovićem. Nakon polaganja cvijeća na spomen obilježjima u Sportskom kulturnom centru „Mejdan” u Tuzli je upriličena Svečana akademija.\n„S posebnim pijetetom danas se sjećamo i poginulih pripadnika 2. korpusa Armije Republike BiH. Oni su u borbi za nezavisnu Bosnu i Hercegovinu dali ono najvrjednije, svoje živote. Od ukupno 9 heroja oslobodilačkog rata, mi na području Tuzlanskog kantona i iz redova II korpusa, imamo tri heroja, ali nažalost o njima malo govorimo. Današnja svečanost je prilika da još snažnije iskažemo našu podršku njihovim i porodicama svih šehida i poginulih branitelja i iskreno opredjeljenje da u miru nastavljamo graditi Bosnu i Hercegovinu, zemlju ravnopravnih građana, za kakvu su se i oni borili”, rekao je premijer Tulumović i dodao da je Tuzlanski kanton u proteklim godinama pokazao poseban senzibilitet prema boračkoj populaciji.\nU okviru obilježavanja 27. godišnjice od osnivanja II korpusa Armije Republike Bosne i Hercegovine, delegacije Vlade, Skupštine Tuzlanskog kantona, Federalnog ministarstva za pitanja boraca, te boračkih saveza i udruženja ranije su položile cvijeće i odale počast na mezarima trojice narodnih heroja odbrambeno – oslobodilačkog rata 1992/'95. sa područja Tuzlanskog kantona. Mehdin Hodžić, Hajrudin Mešić i Nesib Malkić su tri od ukupno devet heroja odbrambeno – oslobodilačkog rata 1992/1995.godina.\n-Također je organizovana posjeta mezaru prvog predsjednika Republike Bosne i Hercegovine Alije Izetbegovića na Kovačima u Sarajevu, te Memorijalnom centru u Potočarima.\nPatriotska pjesma kojom je opjevana jedna od brigada Drugog korpusa bosanske armije…\nPrevious Sud donio odluku: Rajković ostaje u pritvoru\nNext Bosanski reditelj snimio dokumentarac o Nijemcima koji migriraju u istočnu Evropu